·ažuriranja Priloga II.: uvođenje tarifnog broja HS-a 293980 za alkaloide koji nisu biljnog podrijetla, fleksibilnija pravila za robu iz tarifnih brojeva HS 2402 (cigare od duhana) i ex 2403 (duhan za pušenje), ažurirani opis za tarifni broj HS ex 3002.

EUROPSKA KOMISIJA Bruxelles, 22.7.2019. COM(2019) 341 final PRILOG Prijedlogu odluke Vijeća o stajalištu koje treba zauzeti u ime Europske unije unutar Odbora za SGP osnovanog na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, u vezi s donošenjem Protokola br. 1 o definiciji pojma „proizvodi s podrijetlom” i načinima administrativne suradnje



PRILOG NACRT ODLUKE br. […] / 2019 ODBORA ZA SGP osnovanog na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, od …2019. o donošenju Protokola br. 1 o definiciji izraza „proizvodi s podrijetlom” i načinima administrativne suradnje ODBOR ZA SGP, uzimajući u obzir prijelazni Sporazum o gospodarskom partnerstvu između Gane, s jedne strane, i Europske zajednice i njezinih država članica, s druge strane („Sporazum”), koji je potpisan 28. srpnja 2016. i privremeno se primjenjuje od 15. prosinca 2016., a posebno njegove članke 14. i 82., budući da: (1)Sporazum se primjenjuje, s jedne strane, na područja na kojima se primjenjuje Ugovor o funkcioniranju Europske unije te pod uvjetima utvrđenima u tom Ugovoru i, s druge strane, na državno područje Gane. (2)U skladu s člankom 14. Sporazuma stranke će uspostaviti zajednički i reciprocitetni režim o pravilima o podrijetlu, koji će se temeljiti na pravilima o podrijetlu utvrđenima u Sporazumu iz Cotonoua, osiguravajući poboljšanje te uzimajući u obzir razvojne ciljeve Gane. Taj će režim Odbor za SGP priložiti ovom Sporazumu. (3)Stranke su postigle dogovor o Protokolu br. 1 o definiciji pojma „proizvodi s podrijetlom” i načinima administrativne suradnje. (4)U skladu s člankom 82. Sporazuma, Protokol uz ovaj Sporazum njegov je sastavni dio. DONIO JE OVU ODLUKU: Članak 1. Donosi se tekst Protokola br. 1 o definiciji pojma „proizvodi s podrijetlom” i načinima administrativne suradnje, naveden u Prilogu ovoj Odluci. Članak 2.

Ova Odluka stupa na snagu na dan njezina potpisivanja. Sastavljeno u … Za Ganu Za Europsku uniju

PRILOG PRIJELAZNI SPORAZUM O GOSPODARSKOM PARTNERSTVU IZMEĐU EU-a I GANE Protokol br. 1 o definiciji pojma „proizvodi s podrijetlom” i načinima administrativne suradnje KAZALO GLAVA I.: Opće odredbe Članci 1. Definicije GLAVA II.: Definicija pojma „proizvodi s podrijetlom” Članci 2. Opći uvjeti 3. U cijelosti dobiveni proizvodi 4. Dostatno obrađeni ili prerađeni proizvodi 5. Nedostatna obrada ili prerada 6. Obrada ili prerada materijala uvezenih u Europsku uniju bez carina 7. Kumulacija podrijetla 8. Kumulacija s ostalim zemljama na koje se primjenjuje uvoz bez carina i kvota na tržište Europske unije 9. Kvalifikacijska jedinica 10. Dodaci, rezervni dijelovi i alati 11. Kompleti 12. Neutralni elementi 13. Računovodstveno razdvajanje GLAVA III.: Teritorijalni uvjeti Članci 14. Načelo teritorijalnosti 15. Neizmijenjenost 16. Izložbe GLAVA IV.: Dokaz o podrijetlu Članci 17. Opći uvjeti 18. Postupak za izdavanje potvrde o prometu robe EUR.1 19. Naknadno izdane potvrde o prometu robe EUR.1 20. Izdavanje duplikata potvrde o prometu robe EUR.1 21. Uvjeti za sastavljanje izjave o podrijetlu 22. Ovlašteni izvoznik 23. Valjanost dokaza o podrijetlu 24. Podnošenje dokaza o podrijetlu 25. Uvoz u dijelovima 26. Izuzeća od dokaza o podrijetlu 27. Informativni postupak u kumulacijske svrhe 28. Pripadajuća dokumentacija 29. Čuvanje dokaza o podrijetlu i pripadajuće dokumentacije 30. Nepodudarnosti i formalne pogreške 31. Iznosi izraženi u EUR GLAVA V.: Administrativna suradnja Članci 32. Administrativni uvjeti kojima se omogućuje primjena Sporazuma na proizvode 33. Obavješćivanje carinskih tijela 34. Ostali načini administrativne suradnje 35. Provjera dokaza o podrijetlu 36. Provjera izjave dobavljača 37. Rješavanje sporova 38. Sankcije 39. Odstupanja GLAVA VI.: Ceuta i Melilla Članci 40. Opći uvjeti 41. Posebni uvjeti GLAVA VII.: Završne odredbe Članci 42. Preispitivanje i primjena pravila o podrijetlu 43. Prilozi 44. Provedba Protokola 45. Prijelazne odredbe o robi u provozu ili skladištu PRILOZI PROTOKOLU br. 1 PRILOG I. Protokolu br. 1: Uvodne napomene uz popis naveden iz Priloga II. Protokolu PRILOG II. Protokolu br. 1: Popis obrada ili prerada koje je potrebno obaviti na materijalima bez podrijetla da bi prerađeni proizvod mogao dobiti status proizvoda s podrijetlom PRILOG II.-A Protokolu br. 1: Odstupanja od popisa obrada ili prerada koje je potrebno obaviti na materijalima bez podrijetla da bi prerađeni proizvod mogao dobiti status proizvoda s podrijetlom PRILOG III. Protokolu br. 1: Obrazac potvrde o prometu robe EUR.1 PRILOG IV. Protokolu br. 1: Izjava o podrijetlu PRILOG V.-A Protokolu br. 1.: Izjava dobavljača za proizvode sa statusom povlaštenog podrijetla PRILOG V.-B Protokolu br. 1: Izjava dobavljača za proizvode bez statusa povlaštenog podrijetla PRILOG VI. Protokolu br. 1: Informativni obrazac PRILOG VII. Protokolu br. 1: Obrazac zahtjeva za odstupanje PRILOG VIII. Protokolu br. 1: Prekomorske zemlje i područja ZAJEDNIČKA IZJAVA o Kneževini Andori ZAJEDNIČKA IZJAVA o Republici San Marinu

GLAVA I. OPĆE ODREDBE ČLANAK 1.

Definicije Za potrebe ovog Protokola: (a) „proizvodnja” znači svaka vrsta obrade ili prerade, uključujući sastavljanje ili posebne postupke; (b) „materijal” znači svaki sastojak, sirovina, sastavni dio ili dio itd. koji se rabi u proizvodnji proizvoda; (c) „proizvod” znači dobiveni proizvod, čak i ako je namijenjen kasnijoj uporabi u drugim postupcima proizvodnje; (d) „roba” znači materijali i proizvodi; (e) „carinska vrijednost” znači vrijednost utvrđena u skladu sa Sporazumom o provedbi članka VII. Općeg sporazuma o carinama i trgovini (GATT) iz 1994. (Sporazum WTO-a o carinskoj vrijednosti); (f) „cijena franko tvornica” znači cijena plaćena za proizvod proizvođaču iz Europske unije ili Gane u čijem je poduzeću obavljena zadnja obrada ili prerada, uključujući vrijednost svih uporabljenih materijala i uz odbitak svih plaćenih unutarnjih poreza koji se vraćaju ili se mogu vratiti nakon izvoza dobivenog proizvoda; (g) „vrijednost materijala” znači carinska vrijednost u trenutku uvoza upotrijebljenih materijala bez podrijetla ili, ako ona nije poznata ili se ne može utvrditi, prva cijena koja se može utvrditi, a koja je za te materijale plaćena u Europskoj uniji ili Gani; (h) „vrijednost materijala s podrijetlom” znači vrijednost takvih materijala kako je definirana u točki (g), primijenjeno mutatis mutandis;

(i) „dodana vrijednost” znači cijena proizvoda franko tvornica umanjena za carinsku vrijednost materijala uvezenih iz trećih zemalja u Europsku uniju, zemlje AKP-a koje barem privremeno primjenjuju Sporazum o gospodarskom partnerstvu (SGP) ili PZP-ove; ako carinska vrijednost nije poznata ili se ne može utvrditi, u obzir se uzima prva cijena koja se može utvrditi, a koja je za te materijale plaćena u Europskoj uniji ili Gani; (j) „poglavlja” i „tarifni brojevi” znači poglavlja (četveroznamenkasti tarifni brojevi) iz nomenklature koja čini Harmonizirani sustav nazivlja i brojčanog označivanja robe (dalje u tekstu „Harmonizirani sustav” ili „HS”); (k) „razvrstan” se odnosi na razvrstavanje proizvoda ili materijala pod pojedini tarifni broj; (l) „pošiljka” znači proizvodi koje jedan izvoznik istodobno šalje jednom primatelju s jedinstvenom prijevoznom ispravom koja pokriva otpremu od izvoznika do primatelja ili, u nedostatku takve isprave, s jednim računom; (m) „područja” znači državna područja, uključujući teritorijalne vode; (n) „PZP” znači prekomorske zemlje i područja kako su definirani u Prilogu VIII. ovom Protokolu; (o) „Odbor” znači Posebni odbor za carine i olakšavanje trgovine iz članka 34. ovog Sporazuma. GLAVA II. DEFINICIJA POJMA „PROIZVODI S PODRIJETLOM” ČLANAK 2.

Opći uvjeti 1. Za potrebe ovog Sporazuma, sljedeći proizvodi smatraju se proizvodima s podrijetlom iz Europske unije: (a) proizvodi koji su u cijelosti dobiveni u Europskoj uniji u smislu članka 3. ovog Protokola; (b) proizvodi dobiveni u Europskoj uniji koji sadržavaju materijale koji nisu u cijelosti dobiveni u Europskoj uniji, pod uvjetom da su ti materijali u dostatnoj mjeri obrađeni ili prerađeni u Europskoj uniji u smislu članka 4. ovog Protokola; 2. Za potrebe ovog Sporazuma, sljedeći proizvodi smatraju se proizvodima s podrijetlom iz Gane: (a) proizvodi koji su u cijelosti dobiveni u Gani u smislu članka 3. ovog Protokola; (b) proizvodi dobiveni u Gani koji sadržavaju materijale koji nisu u cijelosti dobiveni u Gani, pod uvjetom da su ti materijali u dostatnoj mjeri obrađeni ili prerađeni u Gani u smislu članka 4. ovog Protokola. ČLANAK 3. U cijelosti dobiveni proizvodi 1. Smatra se da su sljedeći proizvodi u cijelosti dobiveni u Gani ili Europskoj uniji:

(a) žive životinje, koje su tamo okoćene i uzgojene; (b) mineralni proizvodi koji su izvađeni iz njihova tla ili s njihova morskog dna; (c) biljni proizvodi ondje ubrani ili požnjeveni; (d) proizvodi od živih životinja koje su tamo uzgojene; (e) i. proizvodi ondje dobiveni lovom ili ribolovom; ii. proizvodi akvakulture, što uključuje marikulturu, pod uvjetom da su životinje tamo uzgojene iz jaja, micelija, ličinaka ili ikre; (f) proizvodi morskog ribarstva i drugi proizvodi koji su izvađeni njihovim plovilima iz mora izvan teritorijalnih voda Europske unije ili Gane; (g) proizvodi proizvedeni na njihovim brodovima tvornicama isključivo od proizvoda iz točke (f); (h) rabljeni predmeti koje se može upotrijebiti samo za oporabu sirovina; (i) otpad i ostaci koji potječu od ondje obavljenih proizvodnih postupaka;

(j) proizvodi koji su izvađeni s morskog dna ili podzemlja izvan njihovih teritorijalnih voda, pod uvjetom da imaju isključivo pravo na eksploataciju tog dna ili podzemlja; (k) ondje proizvedena roba isključivo iz proizvoda iz točaka od (a) do (j). 2. Izrazi „njihova plovila” i „njihovi brodovi tvornice” koji se koriste u stavku 1. točkama (f) i (g) ovog članka primjenjuju se samo na plovila i brodove tvornice: (a) koji su registrirani ili upisani u jednoj od država članica Europske unije ili u Gani i (b) koji plove pod zastavom države članice Europske unije ili Gane i (c) koji ispunjuju jedan od sljedećih uvjeta: i. koji su barem u 50-postotnom vlasništvu državljana države članice Europske unije i/ili Gane ili ii. koji su u vlasništvu društava: koja imaju sjedište i glavno mjesto poslovanja u državi članici Europske unije ili u Gani te koja su barem u 50-postotnom vlasništvu najmanje jedne države članice Europske unije i/ili Gane, javnih tijela ili državljana najmanje jedne od tih država te

4. Neovisno o stavku 2. ovog članka, na zahtjev Gane, plovila koja je Gana uzela u čarter ili najam smatraju se „njezinim plovilima” za ribolovne aktivnosti u njezinu isključivom gospodarskom pojasu pod uvjetom da je gospodarskim subjektima Europske unije unaprijed dana ponuda i da se poštuju načini provedbe koje je unaprijed utvrdio Odbor. Odbor osigurava poštovanje uvjeta utvrđenih u ovom stavku. 5. Uvjeti iz stavka 2. ovog članka mogu biti ispunjeni u Gani te u državama na koje se primjenjuju razni Sporazumi o gospodarskom partnerstvu na koje se primjenjuje kumulacija. U tim se slučajevima proizvode smatra proizvodima s podrijetlom iz države zastave. ČLANAK 4. Dostatno obrađeni ili prerađeni proizvodi 1. Za potrebe primjene članka 2. ovog Protokola, proizvodi koji nisu u cijelosti dobiveni smatraju se dostatno obrađenima ili prerađenima ako su ispunjeni uvjeti iz popisa navedenog u Prilogu II. ovom Protokolu. 2. Za potrebe primjene članka 2. ovog Protokola, a neovisno o stavku 1. ovog Protokola, proizvodi iz Priloga II.-A ovom Protokolu mogu se smatrati dostatno obrađenima ili prerađenima ako su ispunjeni uvjeti iz tog Priloga. Ne dovodeći u pitanje odredbe članka 42. stavka 2. ovog Protokola, Prilog II.-A ovom Protokolu primjenjuje se samo na izvoz iz Gane tijekom razdoblja od pet (5) godina od datuma stupanja Protokola na snagu. 3. Za sve proizvode obuhvaćene ovim Sporazumom, uvjeti iz stavaka 1. i 2. ovog članka odnose se na obradu ili preradu koja se mora obaviti na materijalima bez podrijetla uporabljenima u proizvodnji tih proizvoda te se primjenjuju samo u odnosu na te materijale. U skladu s tim slijedi da, ako se proizvod koji je stekao status proizvoda s podrijetlom ispunjenjem uvjeta određenih u nekom od popisa rabi u proizvodnji nekog drugog proizvoda, tada se na njega ne odnose uvjeti primjenjivi na proizvod u koji se on ugrađuje te se ne uzimaju u obzir materijali bez podrijetla koji su eventualno uporabljeni u njegovoj proizvodnji. 4. Neovisno o stavcima 1. i 2. ovog članka, materijali bez podrijetla koji se prema uvjetima utvrđenima u Prilogu I. i Prilogu II.-A ovom Protokolu za određeni proizvod ne bi smjeli uporabiti u proizvodnji tog proizvoda ipak se mogu uporabiti, pod sljedećim uvjetima: (a) njihova ukupna vrijednost ne premašuje 15 posto cijene proizvoda franko tvornica; (b) primjenom ovog stavka ne premašuje se nijedan postotak iz popisa za maksimalnu vrijednost materijala bez podrijetla. 5. Stavak 4. ovog članka ne primjenjuje se na proizvode iz poglavlja 50 do 63 Harmoniziranog sustava.

6. Stavci od 1. do 5. ovog članka primjenjuju se podložno članku 5. ovog Protokola. ČLANAK 5. Nedostatna obrada ili prerada 1. Sljedeće radnje obrade ili prerade smatraju se nedostatnima za stjecanje statusa proizvoda s podrijetlom, bez obzira na to jesu li ispunjeni uvjeti iz članka 4. ovog Protokola: (a) radnje kojima se osigurava očuvanje proizvoda u dobrom stanju za vrijeme prijevoza i skladištenja; (b) jednostavni postupci koji se sastoje od uklanjanja prašine, prosijavanja ili probira, sortiranja, razvrstavanja, spajanja (što uključuje stvaranje kompleta artikala), pranja, čišćenja, bojenja, poliranja, rezanja; (c) otklanjanje oksida, ulja, boja ili drugih tvari za prekrivanje; (d) i. promjene ambalaže te rastavljanje i sastavljanje paketa; ii. jednostavno pakiranje u boce, limenke, vreće, cjevaste spremnike, kutije, pričvršćivanje na kartone ili daske itd. te svi ostali jednostavni postupci pakiranja; (e) stavljanje oznaka, naljepnica, logotipova i ostalih prepoznatljivih znakova na proizvode ili njihove ambalaže;

(f) jednostavno miješanje proizvoda, bez obzira na to jesu li različitih vrsta; miješanje šećera s bilo kojim drugim materijalom; (g) jednostavno sastavljanje dijelova radi dobivanja kompletnog proizvoda; (h) jednostavno rastavljanje proizvoda na dijelove; (i) glačanje ili prešanje tekstila; (j) ljuštenje, djelomično ili potpuno izbjeljivanje, poliranje i glaziranje žitarica ili riže; (k) postupci dodavanja bojila ili aroma šećeru ili izrade kocki šećera; djelomično ili potpuno mljevenje kristalnog šećera; (l) guljenje, uklanjanje koštica i ljuštenje voća, orašastih plodova i povrća; (m) oštrenje, jednostavno drobljenje ili jednostavno rezanje; (n) kombinacija dvaju ili više postupaka iz točaka od (a) do (m); (o) klanje životinja.

2. Pri utvrđivanju toga može li se obrada ili prerada kojoj je podvrgnut određeni proizvod smatrati nedostatnom u smislu stavka 1. ovog članka, u obzir se, zajednički gledano, uzimaju svi radni postupci koji su obavljeni na nekom proizvodu bilo u Europskoj uniji ili Gani. ČLANAK 6. Obrada ili prerada materijala uvezenih u Europsku uniju bez carina 1. Ne dovodeći u pitanje odredbe članka 2. ovog Protokola, materijali bez podrijetla koji se mogu uvesti u Europsku uniju bez carina primjenom dogovorenih tarifa prema načelu najpovlaštenije države, u skladu s njezinom zajedničkom carinskom tarifom, smatraju se materijalima s podrijetlom iz Gane ako su uključeni u proizvod dobiven u toj zemlji, a podvrgnuti su obradi ili preradi koja nadilazi postupke iz članka 5. stavka 1. ovog Protokola. 2. Potvrde o prometu robe EUR.1 (polje 7.) ili izjave o podrijetlu izdane primjenom stavka 1. ovog članka sadržavaju sljedeći unos: „Application of Article 6(1) of Protocol 1 to the GhanaEU EPA”. 3. Svake godine EU dostavlja Odboru popis materijala na koje se ovaj članak primjenjuje. Nakon što je popis dostavljen, Europska komisija objavljuje ga u Službenom listu Europske unije (serija C), a Gana u skladu s vlastitim postupcima. 4. Kumulacija predviđena u ovom članku ne primjenjuje se na materijale koji su u trenutku uvoza u Europsku uniju podložni antidampinškim ili kompenzacijskim carinama ako imaju podrijetlo u zemlji koja je podložna tim antidampinškim ili kompenzacijskim carinama. ČLANAK 7. Kumulacija podrijetla

1. Ne dovodeći u pitanje odredbe članka 2. ovog Protokola., materijali s podrijetlom iz jedne od stranaka, ostalih zemalja zapadne Afrike koje imaju bescarinski i beskvotni pristup tržištu EU-a, iz drugih država AKP-a koje barem privremeno primjenjuju SGP ili iz PZP-ova, smatraju se materijalima s podrijetlom iz druge stranke ako su uključeni u proizvod koji je ondje dobiven, a podvrgnuti su obradi ili preradi koja nadilazi postupke iz članka 5. stavka 1., ovog Protokola. Ako obrada ili prerada obavljena u predmetnoj stranci ne nadilazi postupke iz članka 5. stavka 1. ovog Protokola, dobiveni proizvod smatra se proizvodom s podrijetlom iz te stranke samo ako je ondje dodana vrijednost veća od vrijednosti uporabljenih materijala s podrijetlom iz bilo koje druge zemlje ili područja. Ako to nije slučaj, smatra se da dobiveni proizvod ima podrijetlo iz zemlje ili područja s najvećim udjelom u vrijednosti materijala s podrijetlom uporabljenih u proizvodnji gotova proizvoda. Podrijetlo materijala s podrijetlom iz ostalih država AKP-a koje barem privremeno primjenjuju SGP i iz PZP-ova utvrđuje se u skladu s pravilima o podrijetlu primjenjivima u okviru preferencijalnih sporazuma između Europske unije i tih zemalja te u skladu s člankom 27. ovog Protokola. 2. Ne dovodeći u pitanje odredbe članka 2. ovog Protokola, obrade i prerade obavljene u jednoj od stranaka, u ostalim državama AKP-a koje barem privremeno primjenjuju SGP ili u PZP-ovima, smatraju se obavljenima u drugoj stranci ako su materijali podvrgnuti naknadnoj obradi ili preradi koja nadilazi postupke iz članka 5. stavka 1. ovog Protokola. Ako obrada ili prerada obavljena u jednoj od stranaka ne nadilazi postupke iz članka 5. stavka 1. ovog Protokola, dobiveni proizvod smatra se proizvodom s podrijetlom iz te stranke samo ako je ondje dodana vrijednost veća od vrijednosti materijala upotrijebljenih u bilo kojoj od navedenih zemalja ili područja. Ako to nije slučaj, dobiveni proizvod smatra se proizvodom s podrijetlom iz zemlje ili područja s najvećim udjelom u vrijednosti materijala upotrijebljenih u proizvodnji gotova proizvoda. Podrijetlo gotovog proizvoda utvrđuje se u skladu s pravilima o podrijetlu iz ovog Protokola i u skladu s njegovim člankom 27. 3. Kumulacija predviđena stavcima 1. i 2. ovog članka može se primjenjivati na ostale zemlje AKP-a koje barem privremeno primjenjuju SGP i na PZP-ove te na druge zapadnoafričke zemlje koje imaju bescarinski i beskvotni pristup tržištu Europske unije, samo ako: (a) sve zemlje ili područja uključena u stjecanje statusa proizvoda s podrijetlom i odredišna stranka sklopile su sporazum ili aranžman o administrativnoj suradnji kojim se osigurava ispravna provedba ovog članka te uključuje upućivanje na upotrebu odgovarajućih dokaza o podrijetlu; (b) Gana i Europska unija preko Europske komisije i Komisije ECOWAS-a razmjenjuju pojedinosti o sporazumima o administrativnoj suradnji s drugim zemljama ili državnim područjima iz ovog članka. Europska komisija u Službenom listu Europske unije (serija C) i Gana u skladu s vlastitim postupcima objavljuju datum od kojeg se kumulacija iz ovog članka može početi primjenjivati na zemlje i područja iz ovog članka koji su ispunili potrebne zahtjeve. 4. Kumulacija predviđena u ovom članku ne primjenjuje se na materijale:

(a) iz tarifnih brojeva 16.04 i 16.05 Harmoniziranog sustava s podrijetlom iz pacifičkih država potpisnica SGP-a u skladu s člankom 6. stavkom 6. Protokola II. uz Privremeni sporazum o partnerstvu između Europske zajednice, s jedne strane, i pacifičkih država, s druge strane; (b) iz tarifnih brojeva 16.04 i 16.05 Harmoniziranog sustava s podrijetlom iz pacifičkih država u skladu s mogućim budućim odredbama sveobuhvatnog Sporazuma o gospodarskom partnerstvu između Europske unije i pacifičkih država AKP-a; (c) s podrijetlom iz Republike Južne Afrike koji ne mogu biti izravno uvezeni u EU oslobođeni carina i kvota. 5. Svake godine EU dostavlja Odboru popis materijala obuhvaćenih odredbama stavka 4. točke (c) ovog članka. Nakon što je popis dostavljen, Europska komisija objavljuje ga u Službenom listu Europske unije (serija C), a Gana u skladu s vlastitim postupcima. ČLANAK 8. Kumulacija s ostalim zemljama na koje se primjenjuje uvoz bez carina

i kvota na tržište Europske unije 1. Ne dovodeći u pitanje odredbe članka 2. ovog Protokola, materijali s podrijetlom iz zemalja i državnih područja: (a) na koje se primjenjuje „poseban režim za najmanje razvijene zemlje” utvrđen u okviru sustava općih carinskih povlastica (dalje u tekstu „SOCP”) Europske unije ili (b) na koje se primjenjuje uvoz bez carina i kvota na tržište Europske unije u skladu s općim odredbama SOCP-a; smatraju se materijalima s podrijetlom iz Gane ako su uključeni u proizvod dobiven u toj zemlji.

Ti materijali ne moraju nužno ondje biti podvrgnuti dostatnoj preradi ili obradi pod uvjetom da su ondje podvrgnuti preradi ili obradi koja nadilazi postupke iz članka 5. stavka 1. ovog Protokola. Ako sadržavaju i materijale bez podrijetla, kako bi se smatrali proizvodima s podrijetlom iz Gane, svi proizvodi u koje su ti materijali uključeni moraju biti podvrgnuti dostatnoj obradi ili preradi u skladu s člankom 4. ovog Protokola. 1.2. Podrijetlo materijala iz ostalih predmetnih zemalja ili državnih područja utvrđuje se u skladu s pravilima o podrijetlu primjenjivima u okviru sustava općih carinskih povlastica Europske unije i u skladu s odredbama članka 27. ovog Protokola. 1.3. Kumulacija predviđena u ovom stavku ne primjenjuje se na materijale: (a) koji su pri uvozu u Europsku uniju podložni antidampinškim ili kompenzacijskim carinama ako imaju podrijetlo u zemlji koja je podložna tim antidampinškim ili kompenzacijskim carinama; (b) koji su obuhvaćeni tarifnim podbrojevima 3302.10 i 3501.10 Harmoniziranog sustava; (c) koji su uključeni u proizvode od tune razvrstane u poglavlje 3 Harmoniziranog sustava i koji su obuhvaćeni sustavom općih carinskih povlastica Europske unije: (d) za koje su tarifne povlastice ukinute (gradiranje) ili suspendirane (zaštitna klauzula) u okviru sustava općih carinskih povlastica Europske unije. 2. Podložno obavijesti Gane te ne dovodeći u pitanje odredbe članka 2. ovog Protokola i poštujući odredbe stavaka 2.1., 2.2. i 5. ovog članka, materijali s podrijetlom iz zemalja ili državnih područja na koje se primjenjuju sporazumi ili dogovori kojima se predviđa bescarinski i beskvotni pristup tržištu Europske unije smatraju se materijalima s podrijetlom iz Gane. Gana dostavlja Europskoj uniji takve obavijesti preko Europske komisije. Kumulacija se nastavlja primjenjivati sve dok su ispunjeni uvjeti za njezino odobravanje. Predmetni materijali ne moraju nužno biti podvrgnuti dostatnoj preradi ili obradi pod uvjetom da su podvrgnuti preradi ili obradi koja nadilazi postupke iz članka 5. stavka 1. ovog Protokola. 2.1. Podrijetlo materijala iz ostalih predmetnih zemalja ili državnih područja utvrđuje se u skladu s pravilima o podrijetlu primjenjivima na temelju preferencijalnih sporazuma ili dogovora između Europske unije i tih zemalja i državnih područja te u skladu s odredbama članka 27. ovog Protokola. 2.2. Kumulacija predviđena u ovom stavku ne primjenjuje se na materijale:

(a) koji su obuhvaćeni poglavljima od 1 do 24 Harmoniziranog sustava i uvršteni na popis proizvoda iz Priloga 1. stavka 1. točke ii. Sporazumu WTO-a o poljoprivredi uključenog u GATT iz 1994.; (b) koji su pri uvozu u Europsku uniju podložni antidampinškim ili kompenzacijskim carinama ako imaju podrijetlo u zemlji koja je podložna tim antidampinškim ili kompenzacijskim carinama; (c) koji su na temelju sporazuma o slobodnoj trgovini između Europske unije i treće zemlje podložni trgovinskim mjerama i zaštitnim mjerama ili bilo kojoj drugoj mjeri kojom se zabranjuje uvoz tih proizvoda na tržište Europske unije bez carina i bez kvota. 3. Europska unija svake godine Odboru dostavlja popis materijala i zemalja na koje se primjenjuju odredbe stavka 1. ovog članka. Nakon što je popis dostavljen, Europska komisija objavljuje ga u Službenom listu Europske unije (serija C), a Gana u skladu s vlastitim postupcima. Gana svake godine obavješćuje Odbor o materijalima na koje se primjenjuje kumulacija iz stavaka 1. i 2. ovog članka. 4. Potvrde o prometu robe EUR.1 (u polju 7.) ili izjave o podrijetlu izdane primjenom stavaka 1. i 2. sadržavaju sljedeći unos: „Application of Article 8.1 or 8.2 of Protocol 1 to the GhanaEU EPA”. 5. Kumulacija predviđena stavcima 1. i 2. ovog članka može se primijeniti samo pod sljedećim uvjetima: (a) sve zemlje koje sudjeluju u stjecanju statusa proizvoda s podrijetlom sklopile su sporazum ili dogovor o administrativnoj suradnji kojim se jamči ispravna primjena ovog članka i koji sadržava upućivanje na uporabu odgovarajućih dokaza o podrijetlu; (b) Gana preko Europske komisije dostavlja Europskoj uniji pojedinosti o sporazumima o administrativnoj suradnji s drugim zemljama ili državnim područjima iz ovog članka. Komisija u Službenom listu Europske unije (serija C) objavljuje datum od kojeg se kumulacija predviđena u ovom članku može početi primjenjivati na zemlje i područja iz ovog članka koji su ispunili potrebne uvjete. ČLANAK 9.

Kvalifikacijska jedinica 1. Jedinica kvalifikacije za primjenu odredaba ovog Protokola konkretni je proizvod koji se smatra osnovnom jedinicom pri utvrđivanju razvrstavanja primjenom nomenklature iz Harmoniziranog sustava. Iz toga proizlazi sljedeće: (a) ako je proizvod koji se sastoji od skupine ili garniture proizvoda razvrstan u jedan broj Harmoniziranog sustava, cjelina predstavlja jednu kvalifikacijsku jedinicu (b) ako se pošiljka sastoji od više istovjetnih proizvoda razvrstanih u isti tarifni broj Harmoniziranog sustava, odredbe ovog Protokola moraju se primjenjivati na svaki od predmetnih proizvoda pojedinačno. 2. Ako se, u skladu s Općim pravilom 5. Harmoniziranog sustava, ambalaža razvrstava zajedno s proizvodom koji sadržava, smatra se da ona s proizvodom čini cjelinu za potrebe utvrđivanja podrijetla. ČLANAK 10. Dodaci, rezervni dijelovi i alati Za dodatke, rezervne dijelove i alate koji se isporučuju s određenom opremom, strojem, uređajem ili vozilom te koji su dio redovite opreme i stoga su uključeni u cijenu ili nisu zasebno fakturirani smatra se da s tom opremom, strojem, uređajem ili vozilom čine cjelinu. ČLANAK 11.

Kompleti U smislu općeg pravila 3 Harmoniziranog sustava, kompleti se smatraju proizvodom s podrijetlom pod uvjetom da su svi proizvodi uključeni u sastav kompleta proizvodi s podrijetlom. Međutim, kompleti sastavljeni od proizvoda s podrijetlom i onih bez podrijetla u cjelini se smatraju proizvodom s podrijetlom pod uvjetom da vrijednost proizvoda bez podrijetla ne premašuje 15 posto cijene kompleta franko tvornica. ČLANAK 12. Neutralni elementi Kako bi se utvrdilo ima li određeni proizvod status proizvoda s podrijetlom, nije potrebno utvrditi podrijetlo sljedećih elemenata koji bi se mogli upotrijebiti u njegovoj proizvodnji: (a) energije i goriva; (b) postrojenja i opreme; (c) strojeva i alata; (d) robe koja ne ulazi u završni sastav proizvoda i koja tome nije namijenjena. ČLANAK 13.

Računovodstveno razdvajanje 1. Ako nastanu znatni troškovi ili materijalne poteškoće zbog održavanja zasebnih zaliha zamjenjivih materijala s podrijetlom i materijala bez podrijetla, carinska tijela mogu, na pisani zahtjev predmetnih stranaka, za upravljanje tim zalihama odobriti upotrebu metode tzv. „računovodstvenog razdvajanja” (dalje u tekstu „metoda”). 2. Metoda se primjenjuje i na sirovi šećer bez dodanih aroma ili bojila, namijenjen za rafiniranje, s podrijetlom i bez podrijetla, iz tarifnih podbrojeva 1701.12, 1701.13 i 1701.14 Harmoniziranog sustava, koji je fizički kombiniran ili miješan u Gani odnosno Europskoj uniji prije izvoza u Europsku uniju odnosno Ganu. 3. Metodom se jamči da broj dobivenih proizvoda koji bi se mogli smatrati proizvodima s podrijetlom iz Gane ili Europske unije u svakom trenutku odgovara broju koji bi bio dobiven da su zalihe bile fizički razdvojene. 4. Carinska tijela mogu odobrenje iz stavaka 1. i 2. ovog članka dodjeljivati u skladu s uvjetima koje smatraju prikladnima. 5. Metoda se primjenjuje i njezina se primjena evidentira u skladu s općeprihvaćenim računovodstvenim načelima primjenjivima u zemlji u kojoj je proizvod proizveden. 6. Korisnik metode može, ovisno o slučaju, sastaviti dokaze o podrijetlu ili zahtjev za dokaze o podrijetlu za količinu proizvoda koji bi se mogli smatrati proizvodima s podrijetlom. Na zahtjev carinskog tijela, korisnik daje izjavu o načinu evidentiranja količina proizvoda. 7. Carinska tijela nadziru upotrebu odobrenja i mogu ga opozvati ako ga korisnik na bilo koji način zloupotrebljava ili ako ne ispunjava bilo koji od drugih uvjeta utvrđenih u ovom Protokolu. 8. Za potrebe stavaka 1. i 2. ovog članka, izrazi „zamjenjivi materijali” ili „zamjenjivi proizvodi” označavaju materijale ili proizvode koji su iste vrste i iste komercijalne kvalitete, imaju iste tehničke i fizičke karakteristike te se ne mogu razlikovati jedni od drugih za potrebe utvrđivanja podrijetla.

GLAVA III. TERITORIJALNI ZAHTJEVI ČLANAK 14. Načelo teritorijalnosti 1. Osim kako je predviđeno člancima 6., 7. i 8. ovog Protokola, uvjeti za stjecanje statusa proizvoda s podrijetlom iz glave II. moraju biti ispunjeni bez prekida u Gani ili u Europskoj uniji. 2. Osim kako je predviđeno člancima 6., 7. i 8. ovog Protokola, u slučaju vraćanja robe s podrijetlom izvezene iz Gane ili Europske unije u neku drugu zemlju, ta se roba mora smatrati robom bez podrijetla, osim ako se, na način prihvatljiv carinskim tijelima, može dokazati: (a) da je vraćena upravo ona roba koja je bila izvezena te (b) da nije bila podvrgnuta nikakvim postupcima, osim postupcima koji su bili potrebni kako bi se očuvala u dobrom stanju dok se nalazila u toj zemlji ili za vrijeme izvoza. 3. Na stjecanje statusa proizvoda s podrijetlom pod uvjetima navedenima u glavi II. ovog Protokola ne utječe obrada ili prerada obavljena izvan Europske unije ili Gane na proizvodima izvezenima iz Europske unije ili Gane i naknadno ponovno uvezenima, pod uvjetom: (a) da su predmetni proizvodi u cijelosti dobiveni u Europskoj uniji ili u Gani ili da su ondje prije izvoza bili podvrgnuti obradi ili preradi koja nadilazi postupke iz članka 5. ovog Protokola te

(b) da se carinskim tijelima mogu podnijeti zadovoljavajući dokazi: i. da su obrade ili prerade obavljene izvan Europske unije ili Gane provedeni u skladu s aranžmanima vanjske proizvodnje ili sličnim aranžmanima; ii. da je ponovno uvezena roba rezultat obrade ili prerade izvezenih proizvoda te iii. da svi troškovi nastali izvan Gane ili Europske unije, uključujući vrijednost ondje dodanih materijala, ne premašuju 10 posto cijene franko tvornica krajnjeg proizvoda s navodnim statusom proizvoda s podrijetlom. 4. Za robu koja ispunjuje uvjete iz stavka 3. ovog članka, svi troškovi nastali izvan Gane ili Europske unije, uključujući vrijednost ondje dodanih materijala, pripisuju se materijalima bez podrijetla. U tom se slučaju status robe s podrijetlom utvrđuje primjenom pravila utvrđenih u Prilogu II. ovom Protokolu kumuliranjem ukupne vrijednosti materijala bez podrijetla upotrijebljenih unutar Europske unije ili Gane i izvan njih. 5. Stavci 3. i 4. ovog članka ne primjenjuju se na proizvode koji se mogu smatrati dostatno obrađenima ili prerađenima samo uz primjenu općeg odstupanja utvrđenog u članku 4. stavku 4. ovog Protokola. 6. Stavci 3. i 4. ovog članka ne primjenjuju se na proizvode iz poglavlja od 50 do 63 Harmoniziranog sustava. ČLANAK 15. Neizmijenjenost 1. Proizvodi s podrijetlom prijavljeni za domaću upotrebu u jednoj stranci su isti proizvodi izvezeni iz druge stranke u kojoj su stekli status proizvoda s podrijetlom. Oni ne smiju ni na koji način biti izmijenjeni ni prerađeni ni podvrgnuti postupcima osim onih koji su potrebni kako bi se proizvodi očuvali u dobrom stanju ili onih kojima se, dodavanjem ili stavljanjem oznaka, etiketa, plombi ili bilo kakve dokumentacije, osigurava ispunjavanje posebnih unutarnjih zahtjeva stranke u koju se ti predmeti uvoze, prije njihova prijavljivanja za domaću upotrebu. 2. Proizvodi se mogu skladištiti u zemlji koja nije stranka pod uvjetom da ostaju pod nadzorom carinskih tijela te zemlje.

3. Ne dovodeći u pitanje odredbe glave IV., pošiljke se mogu razdvojiti da području zemlje koja nije stranka ako to obavlja izvoznik ili ako se to obavlja pod njegovom odgovornošću te ako proizvodi ostaju pod nadzorom carinskih tijela te zemlje. 4. Ako sumnjaju u usklađenost s uvjetima iz stavaka od 1. do 3., carinska tijela mogu zahtijevati da uvoznik dostavi dokaz o poštovanju tih odredaba, koji se može dostaviti bilo kojim sredstvima, uključujući ugovorne isprave o prijevozu kao što su teretnica ili činjenični ili konkretni dokazi koji se temelje na označivanju ili brojčanom označivanju paketa ili bilo koji dokaz povezan sa samim proizvodima. ČLANAK 16. Izložbe 1. Na proizvode s podrijetlom koji se šalju na izložbu u zemlju ili na područje osim onih navedenih u člancima 6., 7. i 8. ovog Protokola, a na koje se primjenjuje kumulacija i koji se nakon izložbe prodaju za uvoz u Europsku uniju ili u Ganu, pri uvozu se primjenjuju odredbe ovog Sporazuma pod uvjetom da se, na način prihvatljiv carinskim tijelima, dokaže: (a) da je izvoznik te proizvode poslao iz Gane ili Europske unije u zemlju u kojoj se održavala izložba te da ih je ondje izlagao; (b) da je taj izvoznik proizvode prodao ili na drugi način njima raspolagao u korist primatelja u Gani ili Europskoj uniji; (c) da su proizvodi tijekom izložbe ili odmah nakon nje otpremljeni u stanju u kojem su bili poslani na izložbu te (d) od trenutka kada su proizvodi poslani na izložbu nisu upotrijebljeni ni u koju drugu svrhu osim izlaganja na toj izložbi. 2. Dokaz o podrijetlu mora se izdati ili sastaviti u skladu s odredbama glave IV. ovog Protokola te na uobičajen način podnijeti carinskim tijelima zemlje uvoznice. Na njemu moraju biti navedeni naziv i adresa izložbe. Prema potrebi može se zatražiti dodatna dokumentacija s dokazima o uvjetima pod kojima su proizvodi bili izloženi. 3. Stavak 1. ovog članka primjenjuje se na sve trgovinske, industrijske, poljoprivredne ili obrtničke izložbe, sajmove ili slične javne priredbe, osim onih organiziranih u privatne svrhe u trgovinama ili poslovnim prostorima radi prodaje stranih proizvoda, tijekom kojih predmetni proizvodi ostaju pod carinskim nadzorom.

GLAVA IV. DOKAZ O PODRIJETLU ČLANAK 17. Opći uvjeti 1. Na proizvode s podrijetlom iz Europske unije pri uvozu u Ganu primjenjuju se odredbe Sporazuma u slučajevima navedenima u članku 21. stavku 1., po predočenju izjave, dalje u tekstu „izjava o podrijetlu”, koju izvoznik navodi na računu, dostavnici ili drugom trgovinskom dokumentu, u kojem se predmetni proizvodi opisuju dovoljno detaljno da se mogu identificirati; tekst izjave o podrijetlu nalazi se u Prilogu IV. ovom Protokolu. 2. Na proizvode s podrijetlom iz Gane pri uvozu u Europsku uniju primjenjuju se odredbe Sporazuma, po predočenju: (a) potvrde o prometu robe EUR.1, čiji se ogledni primjerak nalazi u Prilogu III. ovom Protokolu, ili (b) u slučajevima navedenima u članku 21. stavku 1. ovog Protokola, po predočenju izjave, dalje u tekstu „izjava o podrijetlu”, koju izvoznik navodi na računu, dostavnici ili drugom trgovinskom dokumentu, u kojem se predmetni proizvodi opisuju dovoljno detaljno da se mogu identificirati; tekst izjave o podrijetlu nalazi se u Prilogu IV. ovom Protokolu. 3. Ne dovodeći u pitanje članak 42. stavak 3. točku (c), odredbe stavka 2. točke (a) bit će primjenjive do tri godine nakon stupanja ovog Protokola na snagu. Nakon tog razdoblja primjenjuju se samo odredbe točke (b).

4. Neovisno o odredbama stavaka 1. i 2. ovog članka, na proizvode s podrijetlom u smislu ovog Protokola primjenjuju se, u slučajevima iz njegova članka 26., odredbe Sporazuma bez potrebe podnošenja bilo kakvih isprava opisanih u tom stavku 1. 5. Za potrebe primjene odredaba ove glave, izvoznici se nastoje koristiti jezikom koji je zajednički Gani i Europskoj uniji. ČLANAK 18. Postupak za izdavanje potvrde o prometu robe EUR.1 1. Potvrdu o prometu robe EUR.1 izdaju carinska tijela zemlje izvoznice na pisani zahtjev izvoznika ili, na odgovornost izvoznika, njegovog ovlaštenog zastupnika. 2. U tu svrhu izvoznik ili njegov ovlašteni zastupnik popunjavaju potvrdu o prometu robe EUR.1 i obrazac zahtjeva čiji se ogledni primjerci nalaze u Prilogu III. ovom Protokolu. Ti se obrasci popunjavaju u skladu s odredbama ovog Protokola. Ako se obrasci popunjavaju rukom, pišu se tintom i tiskanim slovima. Opis proizvoda mora biti unesen u za to predviđeno polje, bez ostavljanja praznih redaka. Ako polje nije potpuno ispunjeno, ispod posljednjeg retka opisa proizvoda povlači se vodoravna crta, a prazan prostor se precrtava. 3. Izvoznik koji podnosi zahtjev za izdavanje potvrde o prometu robe EUR.1 mora biti spreman da u svakom trenutku, na zahtjev nadležnih carinskih tijela zemlje izvoznice u kojoj se izdaje potvrda o prometu robe EUR.1, dostavi svu pripadajuću dokumentaciju kojom se dokazuje status proizvoda s podrijetlom za predmetne proizvode te ispunjenje ostalih uvjeta predviđenih ovim Protokolom. 4. Potvrdu o prometu robe EUR.1 izdaju carinska tijela Gane ako se predmetni proizvodi mogu smatrati proizvodima s podrijetlom iz Gane ili druge zemlje ili područja iz članaka 6., 7. i 8. ovog Protokola te ako ispunjuju ostale uvjete iz ovog Protokola. 5. Carinska tijela koja izdaju potvrde EUR.1 poduzimaju mjere potrebne za provjeru statusa proizvoda s podrijetlom i ispunjenja drugih uvjeta iz ovog Protokola. U tu svrhu ona imaju pravo zahtijevati sve dokaze i provesti bilo kakvu provjeru izvoznikovih računa ili bilo koju drugu provjeru koju smatraju potrebnom. Carinska tijela koja izdaju potvrde EUR.1 moraju provjeriti i jesu li obrasci iz stavka 2. ovog članka propisno popunjeni. Posebice provjeravaju je li polje predviđeno za naziv proizvoda popunjeno tako da se isključuje svaka mogućnost neovlaštenog dopisivanja. 6. Datum izdavanja potvrde o prometu robe EUR.1 navodi se u polju 11. potvrde.

7. Potvrdu o prometu robe EUR.1 izdaju carinska tijela te se ona stavlja na raspolaganje izvozniku odmah po realizaciji ili organizaciji samog izvoza. ČLANAK 19. Naknadno izdane potvrde o prometu robe EUR.1 1. Neovisno o članku 18. stavku 7. ovog Protokola, potvrda o prometu robe EUR.1 iznimno se može izdati nakon izvoza proizvoda na koji se odnosi: (a) ako u trenutku izvoza nije izdana zbog pogreške, nenamjernog propusta ili posebnih okolnosti ili (b) ako se carinskim tijelima pruže zadovoljavajući dokazi o tome da je potvrda o prometu robe EUR.1 izdana, ali iz tehničkih razloga nije prihvaćena u trenutku uvoza. 2. Za potrebe primjene stavka 1. ovog članka, izvoznik u svojem zahtjevu mora navesti mjesto i datum izvoza proizvoda na koje se odnosi potvrda o prometu robe EUR.1 te razloge podnošenja zahtjeva. 3. Carinska tijela mogu naknadno izdati potvrdu o prometu robe EUR.1 samo nakon što provjere da su podaci iz izvoznikova zahtjeva u skladu s onima iz odgovarajućeg spisa. 4. Potvrde o prometu robe EUR.1 izdane naknadno moraju sadržavati sljedeći navod: „ISSUED RETROSPECTIVELY”

5. Navod iz stavka 4. ovog članka unosi se u polje „Napomene” (eng. „Remarks”) na potvrdi o prometu robe EUR.1. ČLANAK 20. Izdavanje duplikata potvrde o prometu robe EUR.1 1. U slučaju krađe, gubitka ili uništenja potvrde o prometu robe EUR.1, izvoznik od carinskih tijela koja su je izdala može zatražiti duplikat sastavljen na temelju izvoznih isprava koje se kod njih nalaze. 2. Tako izdan duplikat mora sadržavati sljedeći navod: „DUPLICATE” 3. Navod iz stavka 2. ovog članka unosi se u polje „Napomene” (eng. „Remarks”) na duplikatu potvrde o prometu robe EUR.1. 4. Duplikat, koji mora sadržavati datum izdavanja izvorne potvrde o prometu robe EUR.1, počinje vrijediti od tog datuma. ČLANAK 21. Uvjeti za sastavljanje izjave o podrijetlu

1. Izjavu o podrijetlu može sastaviti: a) kako je navedeno u članku 17. stavku 1. ovog Protokola, registrirani izvoznik u skladu s internim zakonodavstvom Europske unije; b) u slučajevima iz članka 17. stavka 2. točke (b): –do tri godine od stupanja na snagu ovog Protokola, ovlašteni izvoznik kako je navedeno u članku 22., –nakon tri godine od stupanja na snagu ovog Protokola, registrirani izvoznik u skladu s internim zakonodavstvom Gane; c) svaki izvoznik za svaku pošiljku koja se sastoji od jednog ili više paketa koji sadržavaju proizvode s podrijetlom čija ukupna vrijednost ne premašuje 6 000 EUR. 2. Izjava o podrijetlu može se izdati ako se predmetni proizvodi mogu smatrati proizvodima s podrijetlom iz Gane, Europske unije ili neke od drugih zemalja iz članaka 6., 7. i 8. ovog Protokola te ako ispunjuju ostale uvjete predviđene ovim Protokolom. 3. Izvoznik koji izdaje izjavu o podrijetlu mora u svakom trenutku biti spreman na zahtjev carinskih tijela zemlje izvoznice podnijeti sve odgovarajuće isprave kojima se dokazuje da predmetni proizvodi imaju status proizvoda s podrijetlom te da su ispunjeni ostali uvjeti iz ovog Protokola. 4. Izjavu o podrijetlu izvoznik sastavlja tako što na računu, dostavnici ili kakvom drugom trgovinskom dokumentu otipka ili otisne izjavu čiji je tekst naveden u Prilogu IV. ovom Protokolu, pri čemu upotrebljava jednu od jezičnih verzija iz tog priloga, u skladu s odredbama domaćeg prava zemlje izvoznice. Ako je izjava pisana rukom, piše se tintom i tiskanim slovima. 5. Na izjavama o podrijetlu mora biti izvorni vlastoručni potpis izvoznika. Međutim, registrirani izvoznik kako je navedeno u stavku 1. ili ovlašteni izvoznik u smislu članka 22. ovog Protokola ne mora potpisati te izjave pod uvjetom da se carinskim tijelima zemlje izvoznice pisanim putem obveže da preuzima punu odgovornost za sve izjave o podrijetlu u kojima se spominje, kao da ih je vlastoručno potpisao.

6. Izvoznik može sastaviti izjavu o podrijetlu pri izvozu proizvoda na koje se izjava odnosi ili nakon njega pod uvjetom da se izjava podnese u zemlji uvoznici najkasnije dvije (2) godine nakon uvoza proizvoda na koje se odnosi. ČLANAK 22. Ovlašteni izvoznik 1. Carinska tijela zemlje izvoznice mogu za sastavljanje izjava o podrijetlu ovlastiti bilo kojeg izvoznika koji često izvozi proizvode u skladu s odredbama o trgovinskoj suradnji iz ovog Sporazuma, neovisno o vrijednosti predmetnih proizvoda. Izvoznik koji zatraži takvo ovlaštenje mora carinskim tijelima pružiti sva potrebna jamstva za provjeru statusa proizvoda s podrijetlom te provjeru ispunjenosti svih ostalih uvjeta iz ovog Protokola. 2. Carinska tijela mogu dodijeliti status ovlaštenog izvoznika u skladu sa svim uvjetima koje smatraju prikladnima. 3. Carinska tijela ovlaštenom izvozniku dodjeljuju broj carinskog ovlaštenja, koji se mora navesti u izjavi o podrijetlu. 4. Carinska tijela nadgledaju način na koji se ovlašteni izvoznik koristi ovlaštenjem. 5. Carinska tijela mogu u bilo kojem trenutku povući ovlaštenje To moraju učiniti ako ovlašteni izvoznik više ne daje jamstva iz stavka 1., ne ispunjuje uvjete iz stavka 2. ovog članka ili na drugi način nepravilno koristi ovlaštenje. ČLANAK 23. Valjanost dokaza o podrijetlu

1. Dokaz o podrijetlu valjan je deset (10) mjeseci od datuma izdavanja u zemlji izvoznici i u tom se razdoblju mora podnijeti carinskim tijelima zemlje uvoznice. 2. Dokazi o podrijetlu koji se podnose carinskim tijelima zemlje uvoznice nakon isteka roka za podnošenje iz stavka 1. ovog članka mogu biti prihvaćeni za potrebe primjene povlaštenog režima ako je do nepoštovanja roka došlo zbog iznimnih okolnosti. 3. U ostalim slučajevima zakašnjelog podnošenja carinska tijela zemlje uvoznice mogu prihvatiti dokaze o podrijetlu ako su proizvodi podneseni prije isteka navedenog roka. ČLANAK 24. Podnošenje dokaza o podrijetlu Dokazi o podrijetlu podnose se carinskim tijelima zemlje uvoznice u skladu s postupcima koji se primjenjuju u toj zemlji. Ta tijela mogu zatražiti prijevod dokaza o podrijetlu. Mogu zatražiti i da uz uvoznu deklaraciju bude priložena izjava uvoznika da proizvodi ispunjuju uvjete potrebne za primjenu Sporazuma. ČLANAK 25. Uvoz u dijelovima Ako se, na zahtjev uvoznika i pod uvjetima koje utvrđuju carinska tijela zemlje uvoznice, rastavljeni ili nesastavljeni proizvodi u smislu Općeg pravila 2.(a) Harmoniziranog sustava koji se uvrštavaju u odjeljke XVI. i XVII. tarifnih brojeva 73.08 i 94.06 Harmoniziranog sustava uvoze kao djelomične pošiljke, carinskim se tijelima po uvozu prve djelomične pošiljke za te proizvode podnosi samo jedan dokaz o podrijetlu.

ČLANAK 26. Izuzeća od dokaza o podrijetlu 1. Proizvodi koje u malenim paketima šalju fizičke osobe fizičkim osobama ili koji čine osobnu prtljagu putnika smatraju se proizvodima s podrijetlom bez potrebe podnošenja dokaza o podrijetlu pod uvjetom da uvoz proizvoda nije trgovinske naravi, da postoji izjava da proizvodi ispunjuju uvjete ovog Protokola te da ne postoji sumnja u istinitost te izjave. Ako se proizvodi šalju poštom, ta se izjava može dati na carinskoj deklaraciji CN22/CN23 ili na listu papira koji se prilaže toj ispravi. 2. Uvoz koji je povremene naravi i sastoji se isključivo od proizvoda za osobnu uporabu primatelja ili putnika ili njihovih obitelji neće se smatrati uvozom trgovinske naravi ako je iz naravi i količine proizvoda očito da se ne radi o komercijalnoj uporabi. 3 Nadalje, ukupna vrijednost tih proizvoda ne smije prelaziti 500 EUR u slučaju malih paketa ili 1 200 EUR u slučaju proizvoda koji čine dio osobne prtljage putnika. ČLANAK 27. Informativni postupak u kumulacijske svrhe 1. Ako se primjenjuje članak 7. stavak 1. ovog Protokola, dokaz o statusu proizvoda s podrijetlom u smislu ovog Protokola za materijale iz Gane, Europske unije, druge države AKP-a koja barem privremeno primjenjuje SGP ili PZP-a osigurava se potvrdom o prometu robe EUR.1 ili izjavom o podrijetlu ili izjavom dobavljača, čiji se ogledni primjerci nalaze u Prilogu V.-A ovom Protokolu, a koje dostavlja izvoznik iz Gane ili Europske unije, ovisno o tome odakle dolaze materijali. 2. Ako se primjenjuje članak 7. stavak 2. ovog Protokola, dokaz o statusu obrade ili prerade obavljene u Gani, Europskoj uniji, drugoj državi AKP-a koja barem privremeno primjenjuje SGP ili PZP-u osigurava se izjavom dobavljača, čiji se ogledni primjerak nalazi u Prilogu V.-B ovom Protokolu, a koju dostavlja izvoznik iz Gane ili Europske unije, ovisno o tome odakle dolaze materijali. 3. Ako se primjenjuje članak 8. stavak 1. ovog Protokola, primjenjivi dokumentarni dokazi o podrijetlu utvrđuju se u skladu s pravilima primjenjivima na zemlje SOCP-a;

4. Ako se primjenjuje članak 8. stavak 2. ovog Protokola, primjenjivi dokumentarni dokazi o podrijetlu utvrđuju se u skladu s pravilima utvrđenima u relevantnim dogovorima ili sporazumima. 5. Dobavljač sastavlja zasebnu izjavu dobavljača za svaku pošiljku robe, bilo na komercijalnoj fakturi koja se odnosi na pošiljku, bilo u prilogu te fakture, ili na potvrdi o isporuci ili drugoj komercijalnoj ispravi koja se odnosi na pošiljku, a u kojoj su dotični materijali opisani dovoljno podrobno kako bi ih se moglo identificirati. 6. Izjava dobavljača može se sastaviti na unaprijed ispisanom obrascu. 7. Izjave dobavljača sadržavaju izvorni vlastoručni potpis dobavljača. Međutim ako su račun i izjava dobavljača sastavljeni elektroničkim putem, izjava dobavljača ne mora nužno biti potpisana vlastoručno pod uvjetom da je nadležni službenik društva dobavljača identificiran na način prihvatljiv carinskim tijelima države u kojoj je sastavljena izjava dobavljača. Navedena carinska tijela mogu odrediti uvjete primjene ovog stavka. 8. Izjave dobavljača podnose se carinskim tijelima zemlje izvoznice u kojoj je zatraženo izdavanje potvrde o prometu robe EUR.1. 9. Dobavljač koji sastavlja izjavu mora biti spreman u bilo kojem trenutku, na zahtjev carinskih tijela zemlje u kojoj se izjava sastavlja, podnijeti svu pripadajuću dokumentaciju kojom se dokazuje da su podaci na izjavi točni. 10. Izjave dobavljača i informativni obrasci izdani prije datuma stupanja na snagu ovog Protokola u skladu s člankom 26. Protokola br. 1 uz Sporazum iz Cotonoua i dalje su valjani. ČLANAK 28. Pripadajuća dokumentacija Isprave iz članka 18. stavka 3. i članka 21. stavka 3. ovog Protokola namijenjene dokazivanju da se proizvodi obuhvaćeni potvrdom o prometu robe EUR.1 ili izjavom o podrijetlu mogu smatrati proizvodima s podrijetlom iz Gane, Europske unije ili jedne od zemalja ili područja iz članaka 6., 7. i 8. ovog Protokola te da ispunjuju ostale uvjete iz ovog Protokola mogu, među ostalim, biti sljedeće:

(a) izravni dokazi o postupcima koje je izvoznik ili dobavljač proveo da bi dobio predmetnu robu i koji se nalaze, primjerice, u njegovim poslovnim knjigama ili internoj knjigovodstvenoj evidenciji; (b) isprave kojima se za upotrijebljene materijale dokazuje status materijala s podrijetlom, isporučenih ili sastavljenih u Gani, Europskoj uniji ili jednoj od zemalja ili područja iz članaka 6., 7. i 8. ovog Protokola ako se te isprave upotrebljavaju u skladu s unutarnjim pravom; (c) isprave kojima se dokazuje obrada ili prerada materijala u Gani, Europskoj uniji ili jednoj od zemalja ili jednom od područja iz članaka 6., 7. i 8. ovog Protokola, sastavljenih ili isporučenih u Gani, Europskoj uniji ili jednoj od zemalja ili jednom od područja iz članaka 6., 7. i 8. ovog Protokola ako se te isprave rabe u skladu s nacionalnim pravom; (d) potvrde o prometu robe EUR.1 ili izjave o podrijetlu kojima se za upotrijebljene materijale dokazuje status materijala s podrijetlom, isporučenih ili sastavljenih u Gani, Europskoj uniji ili jednoj od zemalja ili jednom od područja iz članaka 6., 7. i 8. u skladu s ovim Protokolom. ČLANAK 29. Čuvanje dokaza o podrijetlu i pripadajuće dokumentacije 1. Izvoznik koji zatraži izdavanje potvrde o prometu robe EUR.1 dužan je čuvati dokumentaciju iz članka 18. stavka 3. tijekom razdoblja od najmanje tri (3) godine. 2. Izvoznik koji sastavlja izjavu o podrijetlu dužan je čuvati presliku izjave te isprave iz članka 21. stavka 3. tijekom razdoblja od najmanje tri (3) godine. 3. Dobavljač koji sastavlja izjavu dobavljača dužan je najmanje tri (3) godine čuvati preslike izjave i računa, dostavnice ili drugih trgovinskih dokumenata uz koje je izjava priložena, kao i isprave iz članka 27. stavka 9. 4. Carinska tijela zemlje izvoznice koja izdaju potvrdu o prometu robe EUR.1 dužna su najmanje tri (3) godine čuvati obrazac zahtjeva iz članka 18. stavka 2.

5. Carinska tijela zemlje uvoznice dužna su najmanje tri (3) godine čuvati potvrde o prometu robe EUR.1 i izjave o podrijetlu koje su im podnesene. ČLANAK 30. Nepodudarnosti i formalne pogreške 1. Otkriće manjih nepodudarnosti između izjava u dokazu o podrijetlu i onih u ispravama koje se podnose carinskom uredu u svrhu obavljanja formalnosti za uvoz proizvoda ne čini ipso facto dokaz o podrijetlu ništavim ako se propisno ustanovi da ta isprava doista odgovara podnesenim proizvodima. 2. Očite formalne pogreške, kao što su strojopisne pogreške na dokazu o podrijetlu, nisu razlog za odbijanje isprave ako pogreške nisu takve da dovode u sumnju točnost izjava navedenih u toj ispravi. ČLANAK 31. Iznosi izraženi u eurima 1. Za potrebe primjene odredaba članka 21. stavka 1. točke (c) i članka 26. stavka 3. ovog Protokola u slučajevima kad su proizvodi fakturirani u valuti koja nije euro, za iznose izražene u službenoj valuti Gane, država članica Europske unije ili drugih zemalja ili područja iz članaka 6., 7. i 8. ovog Protokola, protuvrijednost u eurima svaka zemlja utvrđuje na godišnjoj osnovi. 2. Na pošiljke se primjenjuju odredbe članka 21. stavka 1. točke (c) ili članka 26. stavka 3. ovog Protokola s obzirom na valutu u kojoj je račun sastavljen, u skladu s iznosom koji je utvrdila predmetna zemlja. 3. Iznosi koji se koriste u određenoj nacionalnoj valuti predstavljaju protuvrijednost u toj valuti iznosa u eurima na prvi radni dan mjeseca listopada svake godine. Ti se iznosi dostavljaju Europskoj komisiji najkasnije 15. listopada, a primjenjuju se od 1. siječnja iduće godine. Europska komisija obavješćuje sve predmetne zemlje o odgovarajućim iznosima.

4. Određena zemlja može naviše ili naniže zaokružiti iznos koji dobije preračunavanjem iznosa izraženog u eurima u nacionalnu valutu. Zaokruženi iznos ne smije se razlikovati od iznosa koji je rezultat pretvaranja za više od 5 posto. Određena zemlja može protuvrijednost iznosa u eurima izraženu u službenoj valuti zadržati nepromijenjenom ako u trenutku godišnje korekcije predviđene u stavku 3. ovog članka pretvaranje tog iznosa prije zaokruživanja dovede do povećanja manjeg od 15 posto protuvrijednosti u službenoj valuti. Protuvrijednost u nacionalnoj valuti može ostati nepromijenjena ako bi preračunavanje rezultiralo smanjenjem te protuvrijednosti. 5. Iznose izražene u eurima provjerava Odbor na zahtjev Europske unije ili Gane. Prilikom te provjere Odbor uzima u obzir poželjnost očuvanja stvarnih učinaka navedenih ograničenja. U tu svrhu može odlučiti o izmjeni iznosa izraženih u eurima. GLAVA V. ADMINISTRATIVNA SURADNJA ČLANAK 32. Administrativni uvjeti kojima se omogućuje primjena Sporazuma na proizvode U trenutku izdavanja uvozne carinske deklaracije za proizvode s podrijetlom iz Gane ili Europske unije u smislu ovog Protokola primjenjuju se pogodnosti iz Sporazuma samo pod uvjetom da su izvezeni na dan na koji zemlja izvoznica postupi u skladu s odredbama članaka 33., 34. i 44. ovog Protokola ili nakon njega. Stranke upućuju obavijesti iz članka 33. ovog Protokola. ČLANAK 33.

Obavješćivanje carinskih tijela 1. Gana i države članice Europske unije preko Europske komisije razmjenjuju adrese carinskih tijela odgovornih za izdavanje i provjeru potvrda o prometu robe EUR.1, izjava o podrijetlu i izjava dobavljača te ogledne otiske pečata koje carinski uredi upotrebljavaju za izdavanje tih potvrda. Potvrde o prometu robe EUR.1 i izjave o podrijetlu ili izjave dobavljača prihvaćaju se u svrhu primjene povlaštenog postupanja od dana kad Europska komisija primi te podatke. 2. Gana i države članice Europske unije međusobno se bez odlaganja obavješćuju o svim izmjenama podataka iz stavka 1. ovog članka. 3. Tijela iz stavka 1. ovog članka postupaju prema ovlaštenju vlade predmetne zemlje. Tijela zadužena za kontrolu i provjeru vladina su tijela predmetne zemlje. ČLANAK 34. Ostali načini administrativne suradnje 1. Kako bi osigurali ispravnu primjenu ovog Protokola, Europska unija, Gana i druge zemlje iz članaka 6., 7. i 8. ovog Protokola preko svojih nadležnih carinskih uprava provjeravaju vjerodostojnost potvrda o prometu robe EUR.1, izjava o podrijetlu ili izjava dobavljača te točnost podataka navedenih u tim ispravama. Nadalje, Gana i države članice Europske unije: (a) međusobno osiguravaju svu potrebnu administrativnu suradnju u slučaju zahtjeva za praćenje dobrog upravljanja i kontrolu Protokola u predmetnoj zemlji, uključujući posjete na terenu; (b) u skladu s člankom 35. ovog Protokola provjeravaju status proizvoda s podrijetlom te ispunjenje ostalih uvjeta predviđenih ovim Protokolom.

2. Konzultirana tijela dostavljaju sve relevantne podatke o uvjetima prema kojima je proizvod izrađen, uz posebno navođenje uvjeta prema kojima se poštuju pravila o podrijetlu u Gani, Europskoj uniji i ostalim zemljama iz članaka 6., 7. i 8. ovog Protokola. ČLANAK 35. Provjera dokaza o podrijetlu 1. Naknadna provjera dokaza o podrijetlu obavlja se na temelju analize rizika, nasumce ili kad god carinska tijela zemlje uvoznice imaju osnovane razloge za sumnju u vjerodostojnost tih isprava, status proizvoda s podrijetlom ili ispunjenje ostalih uvjeta predviđenih ovim Protokolom. 2. Za potrebe primjene odredaba stavka 1. ovog članka, carinska tijela zemlje uvoznice carinskim tijelima zemlje izvoznice vraćaju potvrdu o prometu robe EUR.1 i račun, ako je podnesen, izjavu o podrijetlu ili preslike tih isprava uz navođenje, prema potrebi, formalnih ili sadržajnih razloga za provjeru. Uz zahtjev za naknadnu provjeru šalju se sve dobivene isprave i informacije koje upućuju na netočnost podataka navedenih na dokazu o podrijetlu. 3. Provjeru provode carinska tijela zemlje izvoznice. U tu svrhu ona imaju pravo zahtijevati sve dokaze i provesti bilo kakvu provjeru izvoznikovih računa ili bilo koju drugu provjeru koju smatraju potrebnom. 4. Ako carinska tijela zemlje uvoznice odluče obustaviti povlašteno postupanje za proizvode u iščekivanju rezultata provjere, ona su uvozniku dužna ponuditi otpuštanje proizvoda podložno mjerama predostrožnosti za koje prosude da su potrebne. 5. Carinska tijela koja zahtijevaju provjeru obavješćuju se o rezultatima provjere što je prije moguće. Ti rezultati moraju jasno pokazati jesu li isprave vjerodostojne i može li se smatrati da su predmetni proizvodi s podrijetlom iz Gane, Europske unije ili jedne od zemalja iz članaka 6., 7. i 8. ovog Protokola te ispunjuju li ostale uvjete predviđene ovim Protokolom. 6. Ako u slučajevima opravdane sumnje nema odgovora u roku od deset (10) mjeseci od datuma zahtjeva za provjeru ili ako odgovor ne sadržava podatke dostatne za utvrđivanje vjerodostojnosti predmetne isprave ili stvarnog podrijetla proizvoda, carinska tijela koja su podnijela zahtjev za provjeru uskraćuju pravo na povlašteno postupanje, osim u iznimnim okolnostima. 7. Stranke se za potrebe provedbe zajedničkih istraga u pogledu dokaza o podrijetlu pozivaju na članak 7. Protokola br. 2 o uzajamnoj administrativnoj pomoći u carinskim pitanjima.

ČLANAK 36. Provjera izjave dobavljača 1. Provjera izjava dobavljača provodi se na temelju analize rizika, nasumce ili kad god carinska tijela zemlje u kojoj su izjave upotrijebljene radi izdavanja potvrde o prometu robe EUR.1 ili sastavljanja izjave o podrijetlu imaju opravdanih razloga sumnjati u vjerodostojnost isprave ili točnost podataka u ispravi. 2. Carinska tijela kojima se podnosi izjava dobavljača mogu od carinskih tijela države u kojoj je izjava sastavljena zatražiti da izdaju informativni obrazac, čiji se ogledni primjerak nalazi u Prilogu VI. ovom Protokolu. Alternativno, tijela koja izdaju potvrdu i kojima je podnesena izjava dobavljača mogu zatražiti od izvoznika da dostavi informativni obrazac koji izdaju carinska tijela države u kojoj je izjava sastavljena. Ured koji je izdao informativni obrazac čuva jedan njegov primjerak najmanje tri (3) godine. 3. Carinska tijela koja zahtijevaju provjeru obavješćuju se o rezultatima provjere što je prije moguće. Ti rezultati moraju jasno pokazati jesu li informacije navedene u izjavi dobavljača točne i omogućuju li da se utvrdi može li se i u kojoj mjeri ta izjava dobavljača uzeti u obzir za izdavanje potvrde o prometu robe EUR.1 ili sastavljanje izjave o podrijetlu. 4. Provjeru provode carinska tijela zemlje u kojoj je izdana izjava dobavljača. U tu svrhu ona imaju pravo zahtijevati sve dokaze i provesti bilo kakvu provjeru dobavljačevih računa ili bilo koju drugu provjeru koju smatraju potrebnom za utvrđivanje točnosti bilo koje izjave dobavljača. 5. Svaka potvrda o prometu robe EUR.1 ili izjava o podrijetlu izdana ili sastavljena na temelju netočne izjave dobavljača smatra se ništavom. ČLANAK 37.

Rješavanje sporova 1. Ako u vezi s postupcima provjere iz članaka 36. i 37. ovog Protokola dođe do spora koji carinska tijela koja su zahtijevala provjeru i carinska tijela odgovorna za obavljanje te provjere ne mogu riješiti ili ako ona postave pitanje u pogledu tumačenja ovog Protokola, takav se spor upućuje na rješavanje Odboru. 2. U svakom slučaju rješavanje sporova između uvoznika i carinskih tijela zemlje uvoznice provodi se u skladu sa zakonodavstvom te zemlje. ČLANAK 38. Sankcije Sankcije se primjenjuju protiv svake osobe koja sastavi ili da sastaviti ispravu koja sadržava netočne informacije s ciljem primjene povlaštenog režima na određeni proizvod. ČLANAK 39. Odstupanja 1. Odbor može donijeti odstupanja od ovog Protokola ako je to opravdano razvojem postojećih industrija ili nastankom novih industrija u Gani. U tu svrhu, prije ili prilikom obraćanja navedenom Odboru, Gana obavješćuje Europsku uniju o svojem zahtjevu za odstupanje na temelju dokazne dokumentacije sastavljene u skladu sa stavkom 2. ovog članka. Europska unija prihvaća sve zahtjeve Gane koji su propisno opravdani u skladu s ovim člankom i koji ne mogu uzrokovati ozbiljnu štetu postojećoj industriji Europske unije. 2. Kako bi se Odboru olakšalo razmatranje zahtjeva za odstupanje, Gana putem obrasca iz Priloga VII. ovom Protokolu u prilog svojem zahtjevu dostavlja sve moguće podatke, posebno one koji se odnose na sljedeće točke:

(a) naziv gotovog proizvoda; (b) vrstu i količinu materijala s podrijetlom iz trećih zemalja, (c) vrstu i količinu materijala s podrijetlom iz Gane ili zemalja ili područja iz članka 7. ovog Protokola ili ondje prerađenih materijala; (d) metode proizvodnje; (e) dodanu vrijednost; (f) broj zaposlenika u predmetnom poduzeću; (g) očekivane količine izvoza u Europsku uniju; (h) ostale moguće izvore opskrbe sirovinama; (i) razloge za zatraženo trajanje u kontekstu rada na traženju novih izvora opskrbe; (j) ostala opažanja.

Ista se pravila primjenjuju na eventualne zahtjeve za produljenje. Odbor može izmijeniti obrazac. 3. Pri ispitivanju zahtjeva posebno se uzima u obzir sljedeće: (a) razina razvijenosti ili geografski položaj Gane; (b) slučajevi u kojima bi primjena postojećih pravila o podrijetlu značajno utjecala na sposobnost postojeće industrije u Gani da nastavi s izvozom u Europsku uniju, a posebno slučajevi u kojima bi ta primjena mogla dovesti do prestanka njezinih aktivnosti; (c) posebni slučajevi u kojima se može jasno pokazati da bi pravila o podrijetlu mogla onemogućiti znatna ulaganja u određenu industriju i u kojima bi odstupanje koje potiče provedbu programa ulaganja omogućilo udovoljavanje tim pravilima u fazama. 4. U svakom slučaju mora se ispitati bi li se problem mogao riješiti primjenom pravila o kumulaciji podrijetla. 5. Pri ispitivanju pojedinačnih zahtjeva posebno se uzima u obzir mogućnost dodjele statusa proizvoda s podrijetlom proizvodima u čiji su sastav uključeni materijali s podrijetlom iz susjednih zemalja u razvoju, najmanje razvijenih zemalja ili zemalja u razvoju s kojima Gana ima posebne odnose, pod uvjetom da je moguće ostvariti administrativnu suradnju. 6. Odbor poduzima potrebne mjere kako bi se osiguralo što brže moguće donošenje odluke, a u svakom slučaju najkasnije sedamdeset pet (75) radnih dana nakon što supredsjedatelj Odbora iz Europske unije primi zahtjev. Ako Europska unija u tom roku ne obavijesti Ganu o svojem stajalištu u odnosu na zahtjev, zahtjev se smatra prihvaćenim. 7. (a) Odstupanja u pravilu vrijede pet (5) godina, o čemu odluku donosi Odbor.

(b) Odluka o odstupanju može biti obnovljena bez potrebe za novom odlukom Odbora, pod uvjetom da Gana tri (3) mjeseca prije kraja svakog razdoblja podnese dokaz da još uvijek ne može ispuniti uvjete iz ovog Protokola za koje mu je odobreno odstupanje. Ako se protiv produljenja uloži prigovor, Odbor ga ispituje što je prije moguće i odlučuje o produljenju odstupanja. Odbor postupa kako je predviđeno stavkom 6. Poduzimaju se sve potrebne mjere da bi se izbjegli prekidi u primjeni odstupanja. (c) Tijekom razdoblja iz točaka (a) i (b) Odbor može preispitati uvjete za primjenu odstupanja ako se utvrdi da je nastupila bitna promjena u materijalnim čimbenicima koji utječu na odluku o odobravaju odstupanja. Nakon dovršetka preispitivanja Odbor može odlučiti izmijeniti uvjete svoje odluke u pogledu opsega odstupanja ili bilo kojeg drugog prethodno utvrđenog uvjeta. 8. Neovisno o stavcima od 1. do 7. ovog članka, odstupanja za konzerviranu tunu i filete tune iz oznake 16.04 Harmoniziranog sustava odobravaju se samo tijekom prve godine od stupanja na snagu Protokola, u okviru jednokratne godišnje kvote u iznosu od 1000 tona za konzerviranu tunu i 200 tona za filete tune. GLAVA VI. CEUTA I MELILLA ČLANAK 40. Opći uvjeti 1. Izraz „Europska unija” koji se rabi u ovom Protokolu ne obuhvaća Ceutu i Melillu. 2. Na proizvode s podrijetlom iz Gane prilikom uvoza u Ceutu i Melillu primjenjuje se u svim pogledima jednak carinski režim koji se primjenjuje na proizvode podrijetlom iz carinskog područja Europske unije na temelju Protokola br. 2. uz Akt o pristupanju Kraljevine Španjolske i Portugalske Republike Europskim zajednicama. Gana na uvoz proizvoda koji su obuhvaćeni ovim Sporazumom i koji su podrijetlom iz Ceute i Melille primjenjuje carinski režim jednak onome koji je odobren za proizvode koji se uvoze i koji su podrijetlom iz Europske unije.

3. Za potrebe primjene stavka 2. ovog članka u pogledu proizvoda s podrijetlom iz Ceute i Melille, ovaj se Protokol primjenjuje mutatis mutandis uz posebne uvjete utvrđene u članku 41. ovog Protokola. ČLANAK 41. Posebni uvjeti 1. Pod uvjetom da su u skladu s odredbama članka 15. ovog Protokola, proizvodi u nastavku smatraju se: (1) proizvodima s podrijetlom iz Ceute i Melille: (a) proizvodi dobiveni u cijelosti u Ceuti i Melilli;

(b) proizvodi dobiveni u Ceuti i Melilli pri čijoj su proizvodnji upotrijebljeni proizvodi različiti od proizvoda navedenih u točki (a), pod uvjetom da su: i. predmetni proizvodi podvrgnuti dostatnoj obradi ili preradi u smislu članka 4. ovog Protokola ili ii. navedeni proizvodi s podrijetlom iz Gane ili Europske unije i da su podvrgnuti dostatnoj obradi ili preradi koja nadilazi postupke iz članka 5. ovog Protokola; (2) proizvodima s podrijetlom iz Gane:

(a) proizvodi u cijelosti dobiveni u Gani; (b) proizvodi dobiveni u Gani pri čijoj su proizvodnji upotrijebljeni proizvodi različiti od proizvoda navedenih u točki (a), pod uvjetom da su: i. predmetni proizvodi podvrgnuti dostatnoj obradi ili preradi u smislu članka 4. ovog Protokola ili ii. navedeni proizvodi, u smislu ovog Protokola, s podrijetlom iz Ceute i Melille ili Europske unije i da su podvrgnuti dostatnoj obradi ili preradi koja nadilazi postupke iz članka 5. ovog Protokola; 2. Ceuta i Melilla smatraju se jedinstvenim područjem. 3. Izvoznik ili njegov ovlašteni zastupnik dužan je upisati navode „...” i „Ceuta i Melilla” u polje 2. potvrde o prometu robe EUR.1 ili u izjavu o podrijetlu. Usto, u slučaju proizvodâ s podrijetlom iz Ceute i Melille, taj se status navodi u polju 4. potvrde o prometu robe EUR.1 ili u izjavi o podrijetlu. 4. Španjolska carinska tijela odgovorna su za primjenu ovog Protokola u Ceuti i Melilli. GLAVA VII. ZAVRŠNE ODREDBE

ČLANAK 42. Preispitivanje i primjena pravila o podrijetlu 1. U skladu s odredbama članka 73. ovog Sporazuma Zajednički odbor SGP-a Gane i Europske unije može svaki put kad Gana ili Europska unija to zatraži ispitati primjenu odredaba ovog Protokola, a posebno onih koje se odnose na provedbu sustava registriranih izvoznika i njihove gospodarske učinke radi njihove eventualne prilagodbe ili izmjene. Među ostalim, Zajednički odbor SGP-a Gane i Europske unije uzima u obzir učinak tehnološkog razvoja na pravila o podrijetlu. 2. Neovisno o stavku 1. ovog članka, ovaj Protokol i njegovi prilozi moraju se pregledati te prema potrebi preispitati prije završetka razdoblja od pet (5) godina od dana stupanja na snagu Protokola, u skladu s obvezama iz članka 6. Sporazuma. To preispitivanje odnosi se i na Prilog II.-A ovom Protokolu kako bi se moglo odlučiti o njegovu eventualnom produljenju. 3. U skladu s člankom 34. ovog Sporazuma, Odbor prati provedbu ovog Protokola i primjenu njegovih odredaba te donosi odluke, među ostalim u pogledu: (a) kumulacije, pod uvjetima iz članka 8. ovog Protokola; (b) odstupanja od odredaba ovog Protokola, pod uvjetima iz njegova članka 39.; (c) produljenja trogodišnjeg razdoblja iz članka 21. stavka 1. točke (b) na temelju dokaza da Gana nije spremna provesti zakonodavstvo o registriranim izvoznicima; (d) praga od 6 000 EUR iz članka 21. stavka 1. točke (c).

ČLANAK 43. Prilozi Prilozi ovom Protokolu njegov su sastavni dio. ČLANAK 44. Provedba ovog Protokola Europska unija i Gana, svaka u okviru svoje nadležnosti, poduzimaju mjere potrebne za provedbu ovog Protokola, uključujući: (a) nacionalne i regionalne mjere potrebne za provedbu ovog Protokola i za ispunjenje pravila i postupaka utvrđenih u ovom Protokolu, posebno mjere potrebne za primjenu članaka koji se odnose na kumulaciju; (b) uspostavu administrativnih struktura i sustava potrebnih za odgovarajuće upravljanje podrijetlom proizvoda te njegovu kontrolu. ČLANAK 45.

Prijelazne odredbe o robi u provozu ili skladištu Odredbe ovog Sporazuma mogu se primijeniti na robu koja je u skladu s odredbama ovog Protokola i koja je na dan njegovog stupanja na snagu u provozu ili je privremeno uskladištena u carinskom skladištu Europske unije ili Gane, bez plaćanja uvoznih carina i poreza, pod uvjetom: (a)da se, kad je riječ o izvozu iz Gane u Europsku uniju, u roku od deset (10) mjeseci od tog datuma carinskim tijelima države uvoznice podnese potvrda o prometu robe EUR.1 koju su naknadno izdala carinska tijela Gane ili izjava o podrijetlu u skladu s člankom 17. stavkom (b) i člankom 21., zajedno s ispravama kojima se potvrđuje da je roba u skladu s člankom 15. ovog Protokola; (b)da se, kad je riječ o izvozu iz Europske unije u Ganu, u roku od deset (10) mjeseci od tog datuma carinskim tijelima Gane podnese izjava o podrijetlu izdana u skladu s člankom 17. stavkom 1. i člankom 21., zajedno s ispravama kojima se potvrđuje da je roba u skladu s člankom 15. ovog Protokola. PRILOG I. PROTOKOLU br. 1 UVODNE NAPOMENE UZ POPIS

NAVEDEN U PRILOGU II. PROTOKOLU Napomena 1. Popisom navedenim u Prilogu II. ovom Protokolu utvrđuju se uvjeti potrebni kako bi se svi proizvodi smatrali dostatno obrađenima ili prerađenima u smislu članka 4. ovog Protokola. Napomena 2. 1. U prva dva stupca iz popisa opisuje se dobiveni proizvod. U prvom se stupcu navodi tarifni broj ili broj poglavlja iz Harmoniziranog sustava, a u drugom stupcu naziv robe koji se upotrebljava u tom sustavu za taj tarifni broj ili to poglavlje. Za svaki navod u prva dva stupca utvrđeno je pravilo u 3. ili 4. stupcu. Ako u nekim slučajevima navodu u prvom stupcu prethodi „ex”, to znači da se pravilo iz 3. ili 4. stupca primjenjuje samo na dio tog tarifnog broja naveden u 2. stupcu.

2. Ako je nekoliko tarifnih brojeva grupirano zajedno u 1. stupcu ili se u njemu navodi broj poglavlja te se stoga u 2. stupcu daje općenit opis proizvoda, odgovarajuće pravilo u 3. ili 4. stupcu odnosi se na sve proizvode koji su prema Harmoniziranom sustavu razvrstani pod tarifne brojeve odgovarajućeg poglavlja ili pod tarifne brojeve grupirane pod njega. 3. Ako se na popisu nalaze različita pravila koja se odnose na različite proizvode unutar određenog tarifnog broja, svaka alineja sadržava naziv tog dijela tarifnog broja koji je obuhvaćen odgovarajućim pravilom u 3. ili 4. stupcu. 4. Ako je za neki navod u prva dva stupca predviđeno pravilo u 3. i 4. stupcu, izvoznik može odabrati primjenu pravila iz 3. stupca ili pravila iz 4. stupca. Ako u 4. stupcu nije predviđeno nikakvo pravilo, primjenjuje se pravilo iz 3. stupca. Napomena 3. 1. Odredbe članka 4. ovog Protokola o proizvodima koji su stekli status proizvoda s podrijetlom i koji se koriste u proizvodnji drugih proizvoda primjenjuju se bez obzira na to jesu li stekli status unutar tvornice u kojoj se ti proizvodi koriste ili u nekoj drugoj tvornici u Europskoj uniji ili Gani. Primjer: Motor iz tarifnog broja 8407, za koji je pravilom predviđeno da vrijednost materijala bez podrijetla koji se mogu uporabiti ne smije premašiti 40 posto cijene franko tvornica, proizveden je od „drugog legiranog čelika grubo oblikovanog kovanjem” iz tarifnog broja ex 7224. Ako je to kovanje obavljeno u Europskoj uniji na ingotu bez podrijetla, ono je već steklo status proizvoda s podrijetlom na temelju popisom predviđenog pravila za tarifni broj ex 7224. Kovani materijal se tada može uzeti u obzir kao s proizvod s podrijetlom pri izračunavanju vrijednosti motora bez obzira na to je li proizveden u istoj tvornici kao i motor ili u drugoj tvornici Europske unije. Vrijednost ingota bez podrijetla stoga se ne uzima u obzir pri utvrđivanju vrijednosti upotrijebljenih materijala bez podrijetla. 2. Pravilima na popisu utvrđuje se minimalna potrebna razina obrade ili prerade te se status proizvoda s podrijetlom stječe i obavljanjem više razine obrade ili prerade; a obavljanjem niže razine obrade ili prerade ne stječe se status proizvoda s podrijetlom. Stoga, ako se pravilom predviđa da se na određenoj razini proizvodnje može upotrijebiti materijal bez podrijetla, upotreba tog materijala dopuštena je u ranijoj fazi proizvodnje, ali ne i u kasnijoj fazi proizvodnje. 3. Ne dovodeći u pitanje napomenu 3. točku 2., ako je pravilom propisano da se mogu upotrijebiti materijali iz bilo kojeg tarifnog broja, mogu se upotrijebiti i materijali iz istog tarifnog broja kao i proizvod, ali uz primjenu svih posebnih ograničenja koja također mogu biti sadržana u pravilu. Međutim, izraz „proizvodnja od materijala iz bilo kojeg tarifnog broja, uključujući druge materijale iz tarifnog broja …” znači da se mogu upotrebljavati samo materijali razvrstani u isti tarifni broj kao i proizvod čiji se naziv razlikuje od naziva proizvoda iz 2. stupca popisa.

4. Ako je pravilom s popisa navedeno da se proizvod može izrađivati od više materijala, to znači da se može upotrijebiti jedan materijal ili više njih. To ne znači da se svi ti materijali moraju uporabiti istodobno.

Primjer: Pravilom za tkanine iz tarifnih brojeva od 5208 do 5212 predviđeno je da se mogu upotrijebiti prirodna vlakna te da se među ostalim materijalima mogu upotrijebiti i kemijski materijali. To ne znači da se moraju upotrijebiti i prirodna vlakna i kemijski materijali, nego se može upotrijebiti jedan ili drugi ili oba. 5. Ako je pravilom s popisa predviđeno da se proizvod mora proizvesti od određenog materijala, taj uvjet ne isključuje upotrebu drugih materijala koji zbog svoje naravi ne mogu ispuniti to pravilo (za tekstil vidjeti i napomenu 6. točku 3.). Primjer: Pravilo za gotovu hranu iz tarifnog broja 1904, koje izričito isključuje upotrebu žitarica i njihovih prerađevina, ne sprečava upotrebu mineralnih soli, kemikalija i drugih dodataka koji nisu proizvodi od žitarica. Međutim, to se pravilo ne primjenjuje na proizvode koji se, premda se ne mogu proizvesti od materijala navedenog na popisu, mogu proizvesti od materijala jednake naravi u ranijoj fazi proizvodnje. Primjer: U slučaju odjevnog predmeta iz ex poglavlja 62 Harmoniziranog sustava proizvedenog od netkanih materijala, ako je za dobivanje te vrste proizvoda dopuštena upotreba samo pređe bez podrijetla, ne može se upotrijebiti netkani tekstil, čak i ako se netkani materijali obično ne mogu dobiti od pređe. U takvim bi slučajevima početni materijal normalno bio u fazi koja prethodi pređi, tj. u obliku vlakana. 6. Ako su pravilom iz popisa predviđena dva postotka maksimalne vrijednosti materijala bez podrijetla koji se mogu uporabiti, ti se postoci ne mogu zbrajati. Drugim riječima, maksimalna vrijednost svih korištenih materijala bez podrijetla nikada ne smije premašiti viši navedeni postotak. Podrazumijeva se da se pojedinačni postoci koji se primjenjuju na određene proizvode ne smiju primjenom tih odredaba premašiti. Napomena 4.

1. Pojam „prirodna vlakna” koristi se na popisu za upućivanje na vlakna koja nisu umjetna ni sintetička vlakna. Ograničen je na vlakna u svim oblicima u kojima se mogu naći prije predenja, uključujući otpad, te, osim ako se utvrdi drugačije, obuhvaća vlakna koja su grebenana, češljana ili na drugi način obrađena, ali ne predena. 2. Pojam „prirodna vlakna” uključuje konjsku dlaku iz tarifnog broja 0511, svilu iz tarifnih brojeva 5002 i 5003 te vunena vlakna, finu ili grubu životinjsku dlaku iz tarifnih brojeva od 5101 do 5105, pamučna vlakna iz tarifnih brojeva od 5201 do 5203 te ostala biljna vlakna iz tarifnih brojeva od 5301 do 5305. 3. Izrazi „tekstilna pulpa”, „kemijski materijali” i „materijali za proizvodnju papira” s popisa služe kao nazivi materijala koji nisu razvrstani u poglavlja od 50 do 63 Harmoniziranog sustava, a može ih se upotrijebiti za proizvodnju sintetičkih ili umjetnih vlakana ili pređe ili papirnih vlakana ili pređe. 4. Pojam „sintetička ili umjetna rezana vlakna” s popisa obuhvaća filamente, rezana vlakna i otpad od rezanih sintetičkih ili umjetnih vlakana iz tarifnih brojeva od 5501 do 5507. Napomena 5. 1. Kad se za određeni proizvod s popisa upućuje na ovu uvodnu napomenu, uvjete iz 3. stupca ne treba primjenjivati na razne osnovne tekstilne materijale koji se upotrebljavaju u proizvodnji tog proizvoda ako ti materijali zajedno predstavljaju najviše 10 posto ukupne težine svih upotrijebljenih osnovnih tekstilnih materijala (vidjeti i napomenu 5. točke 3. i 4. u nastavku). 2. Međutim, odstupanje iz napomene 5. točke 1. primjenjuje se samo na miješane proizvode koji su dobiveni od dvaju ili više osnovnih tekstilnih materijala. Osnovni tekstilni materijali jesu: svila, vuna, gruba životinjska dlaka,

fina životinjska dlaka, konjska dlaka, pamuk, materijali za izradu papira i papir, lan, prirodna konoplja, juta i druga tekstilna vlakna od drvenog lika, sisal i druga tekstilna vlakna iz roda agava, vlakna od kokosa, abake, ramije i druga biljna tekstilna vlakna, sintetički filamenti, umjetni filamenti, provodljivi filamenti, sintetička rezana vlakna od polipropilena, sintetička rezana vlakna od poliestera, sintetička rezana vlakna od poliamida, sintetička rezana vlakna od poliakrilonitrila, sintetička rezana vlakna od poliimida, sintetička rezana vlakna od politetrafluoretilena, sintetička rezana vlakna od polifenilen sulfida, sintetička rezana vlakna od polivinil klorida,

ostala sintetička rezana vlakna, umjetna rezana vlakna od viskoze, ostala umjetna rezana vlakna, pređa od poliuretana s međudijelovima od fleksibilnih polieterskih segmenata, upletenih ili neupletenih, pređa od poliuretana s međudijelovima od fleksibilnih poliesterskih segmenata, upletenih ili neupletenih, proizvodi iz tarifnog broja 5605 (metalizirana pređa) koji uključuju vrpcu koja se sastoji od jezgre od aluminijske folije ili od jezgre od plastične folije sa slojem aluminijskoga praha ili bez njega, širine do 5 mm, spojenu u sendvič pomoću prozirnog ili bojenog ljepila između dvaju slojeva plastične folije, drugi proizvodi iz tarifnog broja 5605. Primjer: Pređa iz tarifnog broja 5205 koja je izrađena od pamučnih vlakana iz tarifnog broja 5203 i sintetički rezanih vlakana iz tarifnog broja 5506 miješana je pređa. Stoga se sintetička rezana vlakna bez podrijetla koja ne ispunjuju pravila o podrijetlu (kojima se zahtijeva proizvodnja od kemijskog materijala ili tekstilne pulpe) mogu upotrijebiti pod uvjetom da njihova težina ne premašuje 10 posto težine pređe. Primjer: Vunena tkanina iz tarifnog broja 5112 koja je izrađena od vunene pređe iz tarifnog broja 5107 i pređe od sintetičkih rezanih vlakana iz tarifnog broja 5509 miješana je tkanina. Stoga se sintetička pređa koja ne zadovoljava pravila o podrijetlu (koja zahtijevaju izradu od kemijskog materijala ili tekstilne pulpe) ili vunena pređa koja ne zadovoljava pravila o podrijetlu (koja zahtijevaju izradu od prirodnih vlakana, negrebenanih, nečešljanih niti drukčije pripremljenih za predenje) ili njihova kombinacija, može koristiti pod uvjetom da njihova ukupna masa nije veća od 10 posto ukupne mase tkanine. Primjer: Tekstilna tkanina dobivena tafting postupkom iz tarifnog broja 5802 izrađena od pamučne pređe iz tarifnog broja 5205 i pamučne tkanine iz tarifnog broja 5210 smatra se miješanim proizvodom samo ako je i sama pamučna tkanina miješana tkanina izrađena od pređe razvrstane pod dva različita tarifna broja ili ako je upotrijebljena pamučna pređa i sama mješavina.



Primjer: Ako je predmetna tekstilna tkanina dobivena tafting postupkom izrađena od pamučne pređe iz tarifnog broja 5205 i sintetičke tkanine iz tarifnog broja 5407, onda su upotrijebljene pređe očito dva različita tekstilna materijala te je i tekstilna tkanina dobivena tafting postupkom prema tomu miješani proizvod. 3. Za proizvode koji sadržavaju „pređu od poliuretana s međudijelovima od fleksibilnih polieterskih segmenata, upletenih ili neupletenih” odstupanje za pređu iznosi 20 posto. 4. U slučaju proizvoda čija se jezgra sastoji od aluminijske folije ili od filma od plastičnog materijala, neovisno o tome je li pokrivena slojem aluminijskog praha ili ne, širine do 5 mm, a zalijepljena je između dva filma od plastičnog materijala”, odstupanje za jezgru iznosi 30 posto Napomena 6. 1. U slučaju gotovih tekstilnih proizvoda koji su na popisu označeni bilješkom koja upućuje na ovu uvodnu napomenu, tekstilna pozamanterija i dodaci koji ne ispunjuju pravilo iz 3. stupca s popisa za predmetni gotovi proizvod mogu se upotrijebiti pod uvjetom da njihova težina ne premašuje 10 posto ukupne težine svih tekstilnih materijala uključenih u njihovu proizvodnju. Tekstilna pozamanterija i dodaci jesu oni razvrstani u poglavlja od 50 do 63 Harmoniziranog sustava. Podstave i međupodstave ne smatraju se pozamanterijom ili dodacima. 2. Sva netekstilna pozamenterija i dodaci ili drugi upotrijebljeni materijali što sadrže tekstil ne moraju ispunjavati uvjete iz 3. stupca, čak i ako nisu obuhvaćeni napomenom 3. točkom 5. 3. U skladu s odredbama iz napomene 3. točke 5., netekstilna pozamanterija, dodaci ili ostali proizvodi bez podrijetla koji ne sadržavaju tekstilne materijale, mogu se, u svakom slučaju, slobodno upotrebljavati ako se ne mogu proizvesti od materijala navedenih u 3. stupcu popisa. Primjerice, ako se određenim pravilom s popisa propisuje da se za određeni tekstilni artikl (npr. bluzu), mora upotrijebiti pređa, time se ne zabranjuje upotreba metalnih artikala (npr. dugmadi), jer dugmad ne može biti izrađena od tekstilnih materijala.

4. Ako se primjenjuje pravilo o postotku, vrijednost pozamanterije i dodataka mora se uzeti u obzir pri izračunavanju vrijednosti uključenih materijala bez podrijetla. Napomena 7. 1. U smislu tarifnih brojeva ex 2707, od 2713 do 2715, ex 2901, ex 2902 i ex 3403, „specifični procesi” su sljedeći: (a) destilacija u vakuumu; (b) redestilacija s preciznim procesom frakcioniranja () (c) krekiranje; (d) reformiranje; (e) ekstrakcija selektivnim otapalima; (f) postupak koji obuhvaća sve ove aktivnosti: preradu koncentriranom sumpornom kiselinom, otopinom sumpornog trioksida u sumpornoj kiselini ili sumpornim anhidridom; neutralizaciju alkalnim agensima; dekolorizaciju i purifikaciju prirodno aktivnom zemljom, aktiviranom zemljom, aktiviranim ugljenom ili boksitom; (g) polimerizacija;

(h) alkiliranje;

(i) izomerizacija. 2. U smislu tarifnih brojeva od 2710 do 2712, „specifični procesi” su sljedeći: (a) destilacija u vakuumu; (b) redestilacija s preciznim procesom frakcioniranja () (c) krekiranje; (d) reformiranje; (e) ekstrakcija selektivnim otapalima; (f) proces koji obuhvaća sve sljedeće postupke: preradu koncentriranom sumpornom kiselinom, otopinom sumpornog trioksida u sumpornoj kiselini ili sumpornim anhidridom; neutralizaciju alkalnim agensima; dekolorizaciju i purifikaciju prirodno aktivnom zemljom, aktiviranom zemljom, aktiviranim ugljenom ili boksitom; (g) polimerizacija;

(h) alkiliranje; (i) izomerizacija; (j) samo za teška ulja iz tarifnog broja ex 2710, odsumporavanje vodikom koje rezultira smanjenjem sadržaja sumpora u obrađenim proizvodima za najmanje 85 posto (metoda ASTM D 1266-59 T); (k) samo za proizvode iz tarifnog broja 2710, deparafinacija nekim drugim procesom osim filtriranja; (l) samo za teška ulja iz tarifnog broja ex 2710, tretiranje vodikom u svrhe osim odsumporavanja pri čemu je vodik aktivni element u kemijskoj reakciji pri tlaku većem od 20 bara i temperaturi višoj od 250 °C uz upotrebu katalizatora. Završno tretiranje ulja za podmazivanje iz tarifnog broja ex 2710 vodikom, posebice s ciljem poboljšanja boje ili stabilnosti (npr. hidrofiniširanje ili dekolorizacija), ne smatra se, međutim, specifičnim procesom; (m) samo za loživa ulja iz tarifnog broja ex 2710, atmosferska destilacija, pod uvjetom da se manje od 30 posto tih proizvoda (po obujmu, uključujući gubitke) destilira na 300 °C metodom ASTM D 86; (n) samo za teška ulja, osim plinskih ulja i loživih ulja iz tarifnog broja ex 2710, obrada visokofrekventnim jedva vidljivim električnim pražnjenjem bez iskrenja. 3. Za potrebe tarifnih brojeva ex 2707, od 2713 do 2715, ex 2901, ex 2902 i ex 3403 jednostavne radnje poput čišćenja, pretakanja, desalinizacije, odvajanja vode, filtriranja, bojenja, obilježavanja, dobivanja sadržaja sumpora zbog miješanja proizvoda s različitim sadržajima sumpora ili bilo koje njihove kombinacije ili sličnih aktivnosti ne omogućavaju dobivanje statusa proizvoda s podrijetlom. PRILOG II. PROTOKOLU br. 1

POPIS PRERADA ILI OBRADA KOJE JE POTREBNO OBAVITI NA MATERIJALIMA BEZ PODRIJETLA KAKO BI DOBIVENI PROIZVOD STEKAO STATUS PROIZVODA S PODRIJETLOM Proizvodi navedeni na popisu u nastavku nisu svi nužno obuhvaćeni Sporazumom. Stoga je potrebno uzeti u obzir i ostale dijelove Sporazuma. Tarifni broj HS-a Opis proizvoda Prerada ili obrada koju je potrebno obaviti na materijalima bez podrijetla radi stjecanja statusa proizvoda s podrijetlom (1) (2) (3) ili (4) Poglavlje 1 Žive životinje Sve upotrijebljene životinje iz poglavlja 1 dobivene su u cijelosti Poglavlje 2 Meso i jestivi klaonički proizvodi Proizvodnja u kojoj su svi upotrijebljeni materijali iz poglavlja 1 i 2 dobiveni u cijelosti ex Poglavlje 3 Ribe i rakovi, mekušci i ostali vodeni beskralježnjaci Proizvodnja u kojoj su svi upotrijebljeni materijali iz poglavlja 3 dobiveni u cijelosti 0304 Riblji fileti i ostalo riblje meso (neovisno o tome je li mljeveno), svježe, rashlađeno ili smrznuto Proizvodnja u kojoj vrijednost svih upotrijebljenih materijala iz poglavlja 3 ne premašuje 15 % cijene proizvoda franko tvornica 0305 Riba, sušena, soljena ili u salamuri; dimljena riba, neovisno je li kuhana prije ili tijekom procesa dimljenja; brašno, krupica i pelete od ribe, uporabljivi za prehranu ljudi Proizvodnja u kojoj vrijednost svih upotrijebljenih materijala iz poglavlja 3 ne premašuje 15 % cijene proizvoda franko tvornica 0306 Rakovi, neovisno o tome jesu li u ljusci, živi, svježi, rashlađeni, smrznuti, sušeni, soljeni ili u salamuri; dimljeni rakovi, neovisno o tome jesu li u ljusci te jesu li kuhani prije ili tijekom postupka dimljenja; rakovi u ljusci, kuhani u vodi ili na pari, neovisno o tome jesu li rashlađeni, smrznuti, sušeni, soljeni ili u salamuri; brašno, krupica i pelete rakova, prikladni za prehranu ljudi Proizvodnja u kojoj vrijednost svih upotrijebljenih materijala iz poglavlja 3 ne premašuje 15 % cijene proizvoda franko tvornica 0307 Mekušci, neovisno o tome jesu li odvojeni od školjke, živi, svježi, rashlađeni, smrznuti, sušeni, soljeni ili u salamuri; dimljeni mekušci, neovisno o tome jesu li odvojeni od školjke te jesu li kuhani prije ili tijekom postupka dimljenja; brašno, krupica i pelete od mekušaca, prikladni za prehranu ljudi Proizvodnja u kojoj vrijednost svih upotrijebljenih materijala iz poglavlja 3 ne premašuje 15 % cijene proizvoda franko tvornica 0308 Vodeni beskralježnjaci osim rakova i mekušaca, živi, svježi, rashlađeni, smrznuti, sušeni, soljeni ili u salamuri; dimljeni vodeni beskralježnjaci osim rakova i mekušaca, neovisno o tome jesu li kuhani prije ili tijekom postupka dimljenja; brašno, krupica i pelete od vodenih beskralježnjaka osim rakova i mekušaca, prikladni za prehranu ljudi Proizvodnja u kojoj vrijednost svih upotrijebljenih materijala iz poglavlja 3 ne premašuje 15 % cijene proizvoda franko tvornica ex Poglavlje 4 Mliječni proizvodi; ptičja jaja; prirodni med; jestivi proizvodi životinjskog podrijetla koji nisu spomenuti ni uključeni na drugom mjestu, osim sljedećeg: Proizvodnja u kojoj su svi upotrijebljeni materijali iz poglavlja 4 dobiveni u cijelosti 0403 Mlaćenica, kiselo mlijeko i vrhnje, jogurt, kefir i ostalo fermentirano ili zakiseljeno mlijeko i vrhnje, neovisno o tome jesu li koncentrirani ili sadržavaju dodani šećer ili druga sladila ili su aromatizirani ili sadržavaju dodano voće, orašaste plodove ili kakao Proizvodnja u kojoj: svi upotrijebljeni materijali iz poglavlja 4 dobiveni su u cijelosti; upotrijebljeni sok od voća (osim soka od ananasa, limeta ili grejpa) iz tarifnog broja 2009 ima status proizvoda s podrijetlom; te vrijednost svih upotrijebljenih materijala iz poglavlja 17 ne premašuje 30 % cijene proizvoda franko tvornica ex Poglavlje 5 Proizvodi životinjskog podrijetla koji nisu spomenuti ni uključeni na drugom mjestu, osim sljedećeg: Proizvodnja u kojoj su svi upotrijebljeni materijali iz poglavlja 5 dobiveni u cijelosti ex 0502 Čekinje i dlake pitome ili divlje svinje, prerađene Čišćenje, dezinfekcija, razvrstavanje i ispravljanje čekinja i dlaka pitome ili divlje svinje Poglavlje 6 Živo drveće i druge biljke; lukovice, korijeni i slično; rezano cvijeće i ukrasno lišće Proizvodnja u kojoj: svi upotrijebljeni materijali iz poglavlja 6 dobiveni su u cijelosti vrijednost svih upotrijebljenih materijala ne premašuje 50 % cijene proizvoda franko tvornica Poglavlje 7 Jestivo povrće i određeno korijenje i gomolji Proizvodnja u kojoj su svi upotrijebljeni materijali iz poglavlja 7 dobiveni u cijelosti Poglavlje 8 Jestivo voće i orašasti plodovi; kore agruma, dinja ili lubenica Proizvodnja u kojoj: sve upotrijebljeno voće i orašasti plodovi dobiveni su u cijelosti; te vrijednost svih upotrijebljenih materijala iz poglavlja 17 ne premašuje 30 % cijene proizvoda franko tvornica ex Poglavlje 9 Kava, čaj, mate i začini; osim sljedećeg: Proizvodnja u kojoj su svi upotrijebljeni materijali iz poglavlja 9 dobiveni u cijelosti 0901 Kava, pržena ili nepržena, s kofeinom ili bez kofeina; ljuske i opne kave; nadomjesci kave koji sadržavaju kavu u bilo kojem omjeru Proizvodnja od materijala iz bilo kojeg tarifnog broja 0902 Čaj, neovisno o tome je li aromatiziran Proizvodnja od materijala iz bilo kojeg tarifnog broja ex 0910 Mješavine začina Proizvodnja od materijala iz bilo kojeg tarifnog broja Poglavlje 10 Žitarice Proizvodnja u kojoj su svi upotrijebljeni materijali iz poglavlja 10 dobiveni u cijelosti ex Poglavlje 11 Mlinarski proizvodi; slad; škrobovi; inulin; pšenični gluten; osim sljedećeg: Proizvodnja u kojoj je sve upotrijebljeno jestivo povrće, žitarice, gomolji i korijenje iz tarifnog broja 0714 ili voće dobiveno u cijelosti ex 1106 Brašno, krupica i prah od oljuštenog suhog mahunastog povrća iz tarifnog broja 0713 Sušenje i mljevenje mahunastog povrća iz tarifnog broja 0708 Poglavlje 12 Uljane sjemenke i plodovi; razno zrnje, sjemenje i plodovi; industrijsko ili ljekovito bilje; slama i krmivo Proizvodnja u kojoj su svi upotrijebljeni materijali iz poglavlja 12 dobiveni u cijelosti 1301 Šelak; prirodne gume, smole, gume-smole i oleo smole (npr. balzami) Proizvodnja u kojoj vrijednost svih upotrijebljenih materijala iz tarifnog broja 1301 ne premašuje 50 % cijene proizvoda franko tvornica 1302 Biljni sokovi i ekstrakti; pektinske tvari, pektinati i pektati; agar-agar i ostale sluzi i zgušnjivači, neovisno jesu li modificirani ili ne, dobiveni od biljnih proizvoda: sluzi i zgušnjivači dobiveni od biljaka, neovisno o tome jesu li modificirani, Proizvodnja od nemodificiranih sluzi i zgušnjivača ostalo Proizvodnja u kojoj vrijednost svih upotrijebljenih materijala ne premašuje 50 % cijene proizvoda franko tvornica Poglavlje 14 Materijali biljnog podrijetla za pletarstvo; drugi proizvodi biljnog podrijetla koji nisu spomenuti ni uključeni na drugom mjestu Proizvodnja u kojoj su svi upotrijebljeni materijali iz poglavlja 14 dobiveni u cijelosti ex Poglavlje 15 Masti i ulja životinjskog i biljnog podrijetla te proizvodi njihova razlaganja; prerađene jestive masti; životinjski ili biljni voskovi; osim sljedećeg: Proizvodnja u kojoj svi upotrijebljeni materijali moraju biti razvrstani u tarifne brojeve koji se razlikuju od tarifnog broja proizvoda 1501 Svinjska mast (uključujući salo) i mast peradi, osim onih iz tarifnog broja 0209 ili 1503: masti od kosti ili otpadaka Proizvodnja od materijala iz bilo kojeg tarifnog broja, osim materijala iz tarifnih brojeva 0203, 0206 ili 0207 ili kosti iz tarifnog broja 0506 ostalo Proizvodnja od mesa ili od jestivih klaoničkih proizvoda od svinja iz tarifnog broja 0203 ili 0206, ili mesa ili jestivih klaoničkih proizvoda peradi iz tarifnog broja 0207 1502 Životinjske masti goveda, ovaca ili koza, osim onih iz tarifnog broja 1503: masti od kosti ili otpadaka Proizvodnja od materijala iz bilo kojeg tarifnog broja, osim materijala iz tarifnih brojeva 0201, 0202, 0204 ili 0206 ili kosti iz tarifnog broja 0506 ostalo Proizvodnja u kojoj su svi upotrijebljeni materijali iz poglavlja 2 dobiveni u cijelosti 1504 Masti i ulja te njihove frakcije, od riba ili morskih sisavaca, kemijski nemodificirani, neovisno o tome jesu li rafinirani: krute frakcije Proizvodnja od materijala iz bilo kojeg tarifnog broja, uključujući ostale materijale iz tarifnog broja 1504 ostalo Proizvodnja u kojoj su svi upotrijebljeni materijali iz poglavlja 2 i 3 dobiveni u cijelosti ex 1505 Rafinirani lanolin Proizvodnja od masti od vune iz tarifnog broja 1505 1506 Ostale životinjske masti i ulja i njihove frakcije, kemijski nemodificirane, neovisno o tome jesu li rafinirane: krute frakcije Proizvodnja od materijala iz bilo kojeg tarifnog broja, uključujući ostale materijale iz tarifnog broja 1506 ostalo Proizvodnja u kojoj su svi upotrijebljeni materijali iz poglavlja 2 dobiveni u cijelosti Od 1507 do 1515 Biljna ulja i njihove frakcije: sojino ulje, ulje od kikirikija, palmino ulje, ulje od kokosovog oraha (kopre), ulje od palminih koštica (jezgri), babasu ulje, tungovo ulje i oitikika ulje, mirtin vosak i japanski vosak, frakcije ulja jojobe i ulja za tehničku ili industrijsku primjenu, osim za proizvodnju prehrambenih proizvoda za ljudsku prehranu Proizvodnja u kojoj svi upotrijebljeni materijali moraju biti razvrstani u tarifne brojeve koji se razlikuju od tarifnog broja proizvoda krute frakcije, osim onih od ulja jojobe Proizvodnja od ostalih materijala iz tarifnih brojeva od 1507 do 1515 ostalo Proizvodnja u kojoj su svi upotrijebljeni biljni materijali dobiveni u cijelosti 1516 Masti i ulja životinjskog ili biljnog podrijetla i njihove frakcije, djelomično ili potpuno hidrogenirani, interesterificirani, reesterificirani ili elaidinizirani, neovisno o tome jesu li rafinirani, ali dalje nepripremljeni Proizvodnja u kojoj: svi upotrijebljeni materijali iz poglavlja 2 dobiveni su u cijelosti svi upotrijebljeni biljni materijali dobiveni su u cijelosti. Međutim, mogu se upotrijebiti materijali iz tarifnih brojeva 1507, 1508, 1511 i 1513 1517 Margarin; jestive mješavine ili pripravci od masti ili ulja životinjskog ili biljnog podrijetla ili od frakcija različitih masti ili ulja iz ovog poglavlja, osim jestivih masti i ulja i njihovih frakcija iz tarifnog broja 1516 Proizvodnja u kojoj: svi upotrijebljeni materijali iz poglavlja 2 i 4 dobiveni su u cijelosti svi upotrijebljeni biljni materijali dobiveni su u cijelosti. Međutim, mogu se upotrijebiti materijali iz tarifnih brojeva 1507, 1508, 1511 i 1513 Poglavlje 16 Prerađevine od mesa, ribe, rakova, mekušaca ili drugih vodenih beskralježnjaka Proizvodnja od životinja iz poglavlja 1 1604 i 1605 Pripremljena ili konzervirana riba; kavijar i nadomjesci kavijara pripremljeni od ribljih jaja; Rakovi, mekušci i drugi vodeni beskralježnjaci, pripremljeni ili konzervirani Proizvodnja u kojoj vrijednost svih upotrijebljenih materijala iz poglavlja 3 ne premašuje 15 % cijene proizvoda franko tvornica ex Poglavlje 17 Šećer i proizvodi od šećera; osim sljedećeg: Proizvodnja u kojoj svi upotrijebljeni materijali moraju biti razvrstani u tarifne brojeve koji se razlikuju od tarifnog broja proizvoda ex 1701 Šećer od šećerne trske ili šećerne repe i kemijski čista saharoza, u krutom stanju, aromatiziran ili obojen Proizvodnja u kojoj vrijednost upotrijebljenih materijala iz poglavlja 17 ne premašuje 30 % cijene proizvoda franko tvornica 1702 Ostali šećeri, uključujući kemijski čistu laktozu, maltozu, glukozu i fruktozu, u krutom stanju; šećerni sirupi bez dodanih aroma ili bojila; umjetni med, neovisno o tome je li pomiješan s prirodnim medom; karamel: kemijski čista maltoza ili fruktoza Proizvodnja od materijala iz bilo kojeg tarifnog broja, uključujući ostale materijale iz tarifnog broja 1702 ostali šećeri u krutom stanju, aromatizirani ili obojeni Proizvodnja u kojoj vrijednost upotrijebljenih materijala iz poglavlja 17 ne premašuje 30 % cijene proizvoda franko tvornica ostalo Proizvodnja u kojoj svi upotrijebljeni materijali imaju status proizvoda s podrijetlom ex 1703 Melasa dobivena pri ekstrakciji ili rafiniranju šećera, aromatizirana ili obojena Proizvodnja u kojoj vrijednost upotrijebljenih materijala iz poglavlja 17 ne premašuje 30 % cijene proizvoda franko tvornica 1704 Šećerni proizvodi (uključujući bijelu čokoladu), bez kakaa Proizvodnja u kojoj: svi upotrijebljeni materijali moraju biti razvrstani u tarifne brojeve koji se razlikuju od tarifnog broja proizvoda, vrijednost svih upotrijebljenih materijala iz poglavlja 17 ne premašuje 30 % cijene proizvoda franko tvornica Poglavlje 18 Kakao i proizvodi od kakaa Proizvodnja u kojoj: svi upotrijebljeni materijali moraju biti razvrstani u tarifne brojeve koji se razlikuju od tarifnog broja proizvoda, vrijednost svih upotrijebljenih materijala iz poglavlja 17 ne premašuje 30 % cijene proizvoda franko tvornica 1901 Sladni ekstrakt; prehrambeni proizvodi od brašna, prekrupe, krupice, škroba ili sladnog ekstrakta, bez kakaa ili s masenim udjelom kakaa manjim od 40 % računano na potpuno odmašćenoj osnovi, koji nisu spomenuti ni uključeni na drugom mjestu; prehrambeni proizvodi od robe iz tarifnih brojeva od 0401 do 0404, bez kakaa ili s masenim udjelom kakaa manjim od 5 % računano na potpuno odmašćenoj osnovi, koji nisu spomenuti ni uključeni na drugom mjestu: sladni ekstrakt Proizvodnja od žitarica iz poglavlja 10. ostalo Proizvodnja u kojoj: svi upotrijebljeni materijali moraju biti razvrstani u tarifne brojeve koji se razlikuju od tarifnog broja proizvoda, vrijednost svih upotrijebljenih materijala iz poglavlja 17 ne premašuje 30 % cijene proizvoda franko tvornica 1902 Tjestenina, neovisno o tome je li kuhana ili punjena (mesom ili drugim tvarima) ili drukčije pripremljena, primjerice špageti, makaroni, rezanci, lazanje, njoki, ravioli, kaneloni; kuskus, neovisno o tome je li pripremljen: koji sadržavaju najviše 20 % masenog udjela mesa, klaoničkih proizvoda, ribe, rakova ili mekušaca Proizvodnja u kojoj su sve upotrijebljene žitarice i njihovi derivati (osim tvrde (durum) pšenice i njezinih derivata) dobivene u cijelosti koji sadržavaju više od 20 % masenog udjela mesa, klaoničkih proizvoda, ribe, rakova ili mekušaca Proizvodnja u kojoj: sve upotrijebljene žitarice i njihovi derivati (osim tvrde (durum) pšenice i njenih derivata) dobiveni su u cijelosti; te svi upotrijebljeni